Προμηθέας-Παναθηναϊκός ΟΠΑΠ (ΤΕΛΙΚΟ) – Matchnews.gr\nΠρομηθέας-Παναθηναϊκός ΟΠΑΠ (ΤΕΛΙΚΟ)\nΣε εξέλιξη βρίσκεται ο πολύ μεγάλος προημιτελικός για το Κύπελλο Ελλάδος ανάμεσα στον Προμηθέα και τον Παναθηναϊκό ΟΠΑΠ στο “Δ.Τόφαλος”.\nΜετά το πέρας των δυο πρώτων δεκάλεπτων στην Πάτρα, ο Προμηθέας προηγείται με 47-35.\nΤρομερή εμφάνιση από τους παίκτες του Μάκη Γιατρά, που κάνουν σπουδαία δουλειά σε άμυνα και επίθεση. Πολύ προβλέψιμος και μονοδιάστατος ο Παναθηναϊκός απέναντι στην άμυνα ζώνης.\nΠΡΟΜΗΘΕΑΣ: Χολ 9 (2/6 δίποντα, 1/1 τρίποντο, 2/2 βολές), Μπαμπ 3 (1), Λίποβι 3 (1), Αγραβάνης 10 (2 τρίποντα, 6 ριμπάουντ), Κασελάκης, Κατσίβελης, Φίλερ 4, Ρόμπινσον 10 (4/4 δίποντα, 0/1 τρίποντο, 2/2 βολές), Μπόγρης 6, Έλις 2.\nΠΑΝΑΘΗΝΑΪΚΟΣ: Τόμας 5 (1 τρίποντο, 6 ριμπάουντ, 3 ασίστ), Ράις 3 (0/4 δίποντα, 1/2 τρίποντα), Παπαγιάννης 2, Παπαπέτρου 7 (1), Παππάς, Βουγιούκας 2, Τζόνσον (0/3 σουτ), Φρεντέτ 4, Καλάθης 5 (1/3 δίποντα, 1/5 τρίποντα), Γουάιλι 3, Μήτογλου 2, Μπεντίλ 2.\nΗ δωδεκάδα του Προμηθέα: Χολ, Μπαμπ, Λίποβι, Αγραβάνης, Κασελάκης, Κατσίβελης, Φίλερ, Ρόμπισον, Μπόγρης, Έλις, Μαντζούκας, Μπαζίνας.\nΗ δωδεκάδα του Παναθηναϊκού: Τόμας, Ράις, Παπαγιάννης, Παπαπέτρου, Παππάς, Βουγιούκας, Τζόνσον, Φριντέτ, Καλάθης, Ουάιλι, Μήτογλου, Μπέντιλ\n-Ο Φρεντέτ δεν αναμένεται να επιστρέψει για το υπόλοιπο της αναμέτρησης, λόγω του προβλήματος στη γάμπα. Δεν πρόκειται να ρισκάρει μεγαλύτερο πρόβλημα για το βασικό “δυάρι” του ο Αργύρης Πεδουλάκης.\n-Είναι η σειρά των γηπεδούχων να αστοχούν σε συνεχόμενα σουτ, δεν καταφέρνουν να επαναφέρουν το προβάδισμά τους σε διψήφια επίπεδα. Στο +9 (50-41) αυτή την ώρα, με 5’34” για το δεκάλεπτο.\n26′ – Ο Έλις βάζει τέλος στο πράσινο σερί, με πέντε συνεχόμενους προσωπικούς πόντους απέναντι σε Τόμας και Γουάιλι (55-43)\n-Εδώ και τρία λεπτά, ο Έλις κάνει ό,τι θέλει απέναντι στους ψηλούς του Παναθηναϊκού. Μπορεί ο Αργύρης Πεδουλάκης να πέρασε τον Παπαγιάννη στο παρκέ για να δώσει περισσότερο όγκο στη ρακέτα του, αλλά ο σέντερ των γηπεδούχων συνεχίζει. Στο +11 (61-50) ο Προμηθέας με 2’12” για το δεκάλεπτο. Ο Έλις έχει 13 πόντους με 6/6 δίποντα και 1/1 βολή.\n-Ο Φίλερ σκοράρει για τρεις στο τέλος του χρόνου (64-56)!\nΠΡΟΜΗΘΕΑΣ: 16/27 δίποντα, 6/17 τρίποντα, 11/14 βολές, 23 ριμπάουντ (21+2), 13 ασίστ, 5 κλεψίματα, 10 λάθη, 3 τάπες.\nΠΑΝΑΘΗΝΑΪΚΟΣ: 17/33 δίποντα, 5/21 τρίποντα, 7/8 βολές, 23 ριμπάουντ (17+6), 13 ασίστ, 7 κλεψίματα, 7 λάθη, 2 τάπες.\n31′ – Ο Τζόνσον αστοχεί για τρεις από τη γωνία, έχει 0/4 σουτ πλέον στο παιχνίδι.\n33′ – Μετά από πολλή ώρα, ο Παναθηναϊκός φτάνει σε απόσταση βολής (66-63).\n34′ – Καλάθι – ανάσα από τον Αγραβάνη, που αντέχει τους κραδασμούς από την επαφή με τον Τόμας. Στο +5 (68-63) οι γηπεδούχοι.\nΣτα 5’11” για το τέλος του αγώνα, ο Τόμας φέρνει το παιχνίδι στο “Χ” (68-68) με τρίποντο από την κορυφή. Οι πράσινοι συνεχίζουν να σουτάρουν με πολύ άσχημα ποσοστά από την περιφέρεια (6/25), αλλά έχουν βελτιώσει την αποτελεσματικότητά τους στα σουτ δύο πόντων (20/36). Από την άλλη, οι γηπεδούχοι έχουν 18/31 δίποντα και 7/20 τρίποντα.\n36′ – Τρίποντο από τον Μπαμπ (71-69)\nΠολύ δύσκολο καλάθι από τον Χολ, στο +3 (73-70) ο Προμηθέας κι ο Αργύρης Πεδουλάκης καλεί τάιμ άουτ με 2’48” για το τέλος της αναμέτρησης.\nΟ Παπαπέτρου σκοράρει μετά από δικό του επιθετικό ριμπάουντ, στο -1 (73-72) πάλι το τριφύλλι με 2’30” για το τέλος της αναμέτρησης\nΚαλάθι από τον Χολ, κι αμέσως μετά ο Έλις παίρνει το φάουλ από τον Καλάθη. Ο σέντερ του Προμηθέα βάζει τις δύο βολές, για να “χτίσει” το +4 (77-73) του Προμηθέα με 1’52” να απομένουν.\nΚάρφωμα από τον Φίλερ, για το +6 (79-73) των γηπεδούχων με 1’13” για το τέλος. Τάιμ άουτ από τον Αργύρη Πεδουλάκη.\nΔεύτερο σερί τρίποντο από τον Καλάθη στα 34.5” για το τέλος του αγώνα. Στο “Χ” (79-79) το παιχνίδι, με τον Μάκη Γιατρά να καλεί τάιμ άουτ.\nΠολύ δύσκολο καλάθι από τον Χολ, μέσα στην κίνηση (81-79). Σειρά του Αργύρη Πεδουλάκη να καλέσει τάιμ άουτ με 16.6” για το φινάλε.\nΟ Χολ κάνει τάπα στον Καλάθη, κι αμέσως μετά ο Τζόνσον αστοχεί στο σουτ της νίκης στην εκπνοή, και συγκλονιστική πρόκριση από τον Προμηθέα στους ημιτελικούς του Κυπέλλου Ελλάδος, πετώντας εκτός τον τροπαιούχο Παναθηναϊκός με 81-79.


H Βραζιλία πρόκειται να αγοράσει 34 αντιαεροπορικά οχήματα Gepard από τη Γερμανία – Προέλαση\nΑντιαεροπορικό σύστημα Gepard 1A2 του Γερμανικού Στρατού. (Πηγή: Wikipedia)\nΜ’ αφορμή την παροχή ασφάλειας στη Παγκόσμια Ημέρα Νεολαίας (WYD) η Βραζιλία πρόκειται να αγοράσει από τη Γερμανία, 34 αντιαεροπορικά άρματα Gepard 1A2.\nΤα οχήματα πρόκειται να χρησιμοποιηθούν απο τη Βραζιλία κατά τη διάρκεια του Παγκόσμιου Κυπέλλου Ποδοσφαίρου την επόμενη χρόνια, και το 2016 στους Ολυμπιακούς Αγώνες. Η ανακοίνωση του υπουργείου Άμυνας της Βραζιλίας γνωστοποίησε πως η σύμβαση θα υπογραφεί στις επόμενες μέρες με την συνολική αξία της να είναι υπό διαπραγμάτευση.\nΤα 47,5 τόνων άρματα, τα οποία εκσυγχρονίστηκαν το 2010 με την τοποθέτηση νέου συστήματος ραντάρ, θα είναι επιχειρησιακά μέχρι το 2030, δημοσίευσε ο δικτυακός τόπος G1 επικαλούμενος δήλωση του Διοικητή της ταξιαρχίας αντιαεροπορικού πυροβολικού Στρατηγος Μάρτσιο Ρόλαντ Χεις.\nΟχτώ από τα θωρακισμένα οχήματα πρόκειται να παραδοθούν πριν τον Ιούνιο και θα χρησιμοποιηθούν κατά τη διάρκεια του φεστιβάλ της Καθολική Νεολαίας WYD, στο οποίο πρόκειται να παραβρεθεί ο Πάπας Φραγκίσκος.\nΤα υπόλοιπα οχήματα πρόκειται να παραδοθούν μέχρι το 2015\nGunner 14 Απριλίου 2013\nΕμείς γιατί δεν ενδιαφερθήκαμε ποτέ γι’ αυτό το όπλο;\nΔούκας Γ. 14 Απριλίου 2013\nΘα μπορούσαμε να τοποθετήσουμε το αντιαεροπορικό σύστημα επάνω σε άρματα Leo 1V & GR τα όποια έχουμε αποσύρει.\nΔιαθέτει 2 πυροβόλα των 35 χιλιοστών με ρυθμό ταχυβολίας 500 βλήματα το λεπτό.\nΔεν είναι ανάγκη να μπει κανείς στον κόπο να τροποποιήσει σκάφη Leo 1V & GR. Το αγοράζεις όπως είναι. Το θέμα είναι γιατί; Στον Έβρο αλλά και στα νησιά αυτά τα συστήματα θα ήταν πολλαπλώς χρήσιμα χρησιμοποιούμενα εκτός από την κλασική τους αποστολή και για άλλες δουλειές όπως για προσβολή στόχων εδάφους και στόχων στην Θάλασσα.\nΔεν θα είναι πιο ακριβό από το να τροποποιηθούν τα σκάφη;\nΣυν το ότι θα αποκτηθεί τεχνογνωσία σε αυτού του είδους τις εργασίες.\nΠιο ακριβό είναι να αγοράσεις όλον το εξοπλισμό που απαιτείται και να τροποποιήσεις τα σκάφη αρμάτων μάχης 30-40 ετών. Το σκάφος του Gepard έχει αρκετές τροποποιήσεις σε σχέση με το βασικό σκάφος του Leo-1.\nΌσον αφορά την Βραζιλία, εκπλήσσομαι που αγοράζει και Gepard και το κορυφαίο αυτήν την στιγμή Pantsir-S1 για την ΠΑ της. Μιλάμε δυο συστήματα που κάνουν ακριβώς την ίδια δουλειά.\nΥΓ έχει γίνει λάθος στο άρθρο. Το σύστημα ονομάζεται Gepard και όχι Gerard\nΕυχαριστώ για την παρατήρηση. Θα διορθωθεί άμεσα 🙂\nΑπ’οτι βλέπω και διαβάζω εδώ και καιρό, η Βραζιλία προσανατολίζεται στην αγορά μεγάλης ποσότητας οπλικών συστημάτων εν όψει των μεγάλων αθλητικών γεγονότων που πρόκειται να φιλοξενήσει και σκέφτομαι το εξής: Μήπως με αυτές τις αγορές ασκεί ταυτοχρόνως και εξωτερική πολιτική και διπλωματία;\nΜήπως τελικά δεν είναι μόνο ελληνικό το φαινόμενο αγοράς οπλικών συστημάτων με σκοπό την άσκηση εξωτερικής πολιτικής;\nΑν το δεις μακροπρόθεσμα, η ελληνική αμυντική βιομηχανία θα έβγαινε αρκετά κερδισμένη απο μια πιθανή τροποποίηση τέτοιου είδους.\nΣίγουρα ασκείται πολιτική. Αν δεν ασκούνταν θα είχαν ήδη αγοράσει Gripen για την αεροπορία τους, που είναι το πιο λογικό αεροσκάφος για την προστασίας αυτής της χωρίς εχθρούς χώρα.\nΗ ελληνική αμυντική βιομηχανία είναι καταδικασμένη να αποτύχει. Θα μου πεις γιατί. Αφού την διαχειριζόμαστε εμείς που δεν μπορούμε να δούμε πιο μακριά από το δάχτυλο μας, δεν υπάρχει άλλος δρόμος εκτός από αυτόν της αποτυχίας.\nΣωστά, είναι πραγματικά λυπηρό να μην έχουμε μια σοβαρή αμυντική βιομηχανία. Μια χώρα, όπως η Ελλάδα, με ένα τόσο ισχυρό οπλοστάσιο να μην έχει την δυνατότητα κατασκευής ούτε μίας «βίδας» χωρίς την άδεια ξένων.\nΦαντάσου δηλαδή σε περίπτωση «θερμού» επεισοδίου να σταματήσει η ροή ανταλλακτικών και όπλων από το εξωτερικό! Διότι μεταξύ χωρών δεν υπάρχουν φιλίες αλλά μόνο συμφέροντα, και τα δικά μας, ειλικρινά τώρα, δεν ξέρω με ποίας χώρας ταυτίζονται.\nΠιστεύεις ότι το Gripen είναι το κατάλληλο για τη Βραζιλία;\nΔεν είναι μόνο η αμυντική βιομηχανία που είναι για γέλια. Είναι και οι υπόλοιπες ιδιωτικές βιομηχανίες και γενικότερα ο ιδιωτικός τομέας. Όλα είναι άρπα κόλα. Είναι το δημόσιο για κλωτσιές αλλά και ο ιδιωτικός τομέας είναι για την πλάκα. Αυτό δεν σημαίνει ότι δεν μπορεί να καλύψει τις ΕΔ σε διάφορους τομείς.\nΌσον αφορά τα ανταλλακτικά που αναφέρεις, είναι δυνατόν πολλά υποσυστήματα να αντιγράφουν και να κατασκευαστούν στην Ελλάδα. Έχει κάτσει ποτέ κάποιος από τις ένοπλες δυνάμεις να δει τις δυνατότητες αντιγραφής κρίσιμων ανταλλακτικών από την ελληνική βιομηχανία; νομίζω κανείς. Το κακό είναι ότι στις υπηρεσίες συντήρησης των ΕΔ υπάρχουν άνθρωποι αποκομμένοι από το τι γίνεται στον ιδιωτικό τομέα. Εκεί πρέπει να προσληφθούν άνθρωποι που έχουν εργασιακή εμπειρία στον ιδιωτικό τομέα. Αυτοί που βρίσκονται σήμερα εκεί, είναι παιδιά παραγωγικών σχολών, που εκτός από το στρατόπεδο δεν έχουν δει τίποτα άλλο. Μιλάμε για αστείες καταστάσεις που στο εξωτερικό απλώς δεν υπάρχουν.\nΤο Gripen είναι κατάλληλο για πολλές χώρες μεταξύ των οποίων και για την δική μας. Είναι ένα αεροσκάφος το οποίο είναι σχεδιασμένο με γνώμονα το χαμηλό κόστος χρήσης και κτήσης, πιστοποιημένο για μια σειρά από όπλα, ικανό να πιστοποιηθεί για ακόμη περισσότερα. Στην περίπτωση της Βραζιλίας νομίζω ότι είναι ιδανικό όπως και για τις ανάγκες όλων των ευρωπαϊκών χωρών που θέλουν να αντικαταστήσουν τα F-16 που διαθέτουν. Το πρόβλημα είναι ότι πάντα ανακατεύονται οι πολιτικοί. Το αποτέλεσμα είναι εμφανές στην περίπτωση της Αυστρίας, με το πανάκριβο και άχρηστο για της ανάγκες της EF-2000.\nΔυστυχώς πρέπει να αλλάξουν πολλά πράγματα και νοοτροπίες, και αυτό είναι το πιο δύσκολο, πως να αλλάξεις νοοτροπίες δεκαετιών, γενιές έχουν μεγαλώσει με αυτή τη λάθος νοοτροπία.\nΕξάλλου και οι ΕΔ ένα μεγάλο καθαρτήριο δημοσίων υπαλλήλων έχει καταντήσει, όχι πως δεν υπάρχουν αξία στελέχη, αλλά είναι η εξαίρεση και όχι ο κανόνας.\nΕιδικά τώρα με την οικονομική κρίση δοκιμάζονται άπαντες.\nΕίναι πολλοί που κάνουν μία δουλειά την οποία δεν αγαπούν πραγματικά, αυτό είναι δεκτό για όλες τις δουλείες εκτός από το Στρατό. Για να είσαι πραγματικά στο Στρατό πρέπει να το γουστάρεις και λίγο ωστε να έχεις τη δύναμη να συνεχίζεις ακόμα και όταν αισθανθείς αδικημένος. Και οι αδικίες είναι πολλές!\nΔεν μιλώ για αυτούς που αποκαλούν «Στρατοκ@υλους» οι οποίοι αντιμετωπίσουν τα πάντα με φωνή και ξύλινη λογική, αλλά για άτομα που ενδιαφέρονται για το προσωπικό τους και το αποτέλεσμα της όλης καθημερινής προσπάθειας στις ασκήσεις να είναι ανάλογο των δυνατοτήτων του υλικού και φυσικά του προσωπικού.\nΔεν μου αρέσει να βάζω ταμπέλες σε παραγωγικούς και μη, αλλά πιστεύω οτι υπάρχουν άτομα που καλώς η κακώς στελεχώνουν στις ΕΔ απλά και μόνο για βιοποριστικούς λόγους, αυτό είναι σεβαστό, κανένας δεν κάνει κάτι πλέον χωρίς μια αξιοπρεπή ανταμοιβή, αλλά στελέχη με 12 και 15 χρόνια στο Στρατό, επαγγελματίες, που να μην ξέρουν έστω τα βασικά της ειδικότητας τους, πρόσεξε, ΤΗ ΕΙΔΙΚΟΤΗΤΑΣ τους, και όχι κατι άσχετο τότε αυτό θεωρώ πως είναι αποτυχία του συστήματος και όχι του στελέχους το όποιο κάνει ότι του λένε.\nΜιλώ, για τη λειτουργία των ΕΔ ως ένας σύγχρονος οργανισμός με μετρήσιμα αποτελέσματα και όραμα και όχι για μια χοάνη ανθρωπίνων ναυαγίων που δεν είχαν να κάνουν κάτι καλύτερο από το να εισέλθουν στο στράτευμα μόνο και μόνο για μια «μόνιμη» δουλεία και σε αυτό κατατάσσω παραγωγικούς και μη.\nΌσο οι ένοπλες δυνάμεις οδεύουν προς την πλήρη επαγγελματοποίηση τόσο θα ανεβαίνουν οι απαιτήσεις του προσωπικού, σε συζήτηση με φίλο που υπηρέτησε σε αποστολές εξωτερικού που περιέγραψε εγκαταστάσεις και καταστάσεις στρατών του εξωτερικού που έμεινα με στο στόμα ανοιχτό.\nΜου είπε για γήπεδα βόλεϊ, βιβλιοθήκες με σύνδεση ίντερνετ, μεγάλα εμπορικά κέντρα, γυμναστήρια, βοηθητικό προσωπικό καθαριότητας ώστε οι στρατιωτικοί ΝΑ ΕΚΠΑΙΔΕΥΟΝΤΑΙ και πολλά.\nΜου είπε για το επίπεδο διοικητικής μέριμνας των ξένων που αναρωτιόμουν αν είναι αλήθεια. Με το σκεπτικό του ΕΣ του ΚΨΜ και του προγεύματος «χαλβά με ψωμί» στους 40 Κελσίου χωρίς νερό, όλοι αυτοί οι ξένοι που απολαμβάνουν αυτές τις ανέσεις είναι άχρηστοι.\nΤο Gripen πιστεύω είναι μια πολλή καλή λύση και σχετικά φτηνή λύση για την Ελλάδα, αλλά έχουμε απέναντι μας μία χώρα που υπερ-εξοπλίζεται και επιδεικνύει να γίνει μια χώρα «πυλώνας» στην ανατολική μεσόγειο, με τις ευλογίες πάντα των μεγάλων.\nΟπότε εδώ και παλι τίθεται το ερώτημα της εξωτερικής πολιτικής με την αγορά ακριβών οπλικών συστημάτων από μεγάλες χώρες\nΤο Gripen στην δική μας περίπτωση είναι καλό μόνο ως δευτερεύον μαχητικό. Από την στιγμή που η Τουρκία θέλει να αποκτήσει το F-35, εμείς δεν μπορούμε να απαντήσουμε με το Gripen. Πρέπει αναγκαστικά να είναι το F-35. Με αυτό το αεροσκάφος δεν παίζεις. Ότι και να λένε διάφοροι, το F-35 δεν πρέπει να το υποτιμά κανείς.


All About Evia: 06/10/12\nΒΙΝΤΕΟ: Η Παπαρήγα στη Χαλκίδα\nΤο δίλημμα των εκλογών είναι λαϊκή αντεπίθεση ή εξαθλίωση του λαού επισήμανε η Αλέκα Παπαρήγα μιλώντας στη Χαλκίδα.\n"Δεν είναι απλώς μία επαναληπτική μαχή, δεν είναι ένα ντέρμπι ποιος θα βγει πρωταθλητής. Γιατί κανένας από τους δύο δεν πρόκειται να σε ανακουφίσει", είπε η γγ του ΚΚΕ απευθυνόμενη τον ελληνικό λαό.\nΕκδήλωση του Σώματος Ελληνικού Οδηγισμού, στις 20/6\nΤο Τοπικό Τμήμα Χαλκίδος του Σώματος Ελληνικού Οδηγισμού θα κλείσει για φέτος την Οδηγική του χρονιά με μια μεγάλη εκδήλωση που θα περιλαμβάνει φαγητό, τραγούδια, λουνα παρκ, κατασκευές, παιχνίδια και μια μεγάλη πυρά.\nΣας περιμένουμε όλους την Τετάρτη 20 Ιουνίου από τις 19:30 - 21:30 στη Σουβάλα(πρώην POLO) εχοντας μαζί σας ψάθα ή οτι αλλο θέλετε για να καθίσετε.\nΣτο "σφυρί" βγαίνει η μεζονέτα της Νότας Γαβαλά για τα χρέη του αδερφού της.\nΤο ποσό της απαίτησης ανέρχεται στα 792.609 ευρώ αν και η μεζονέτα είναι αξίας περίπου 1.3 εκατομμυρίων ευρώ.\nΤο παραπάνω ποσό βαρύνει τη Νότα Γαβαλά λόγω των υποχρεώσεων που έχει ως μέτοχος της εταιρίας του αδελφού της.\nΑξίζει να σημειωθεί ότι το συγκεκριμένο ακίνητο είναι πράγματι πολυτελές και άνετο καθώς εκτείνεται σε συνολική επιφάνεια 345.60 τ.μ ενώ είναι χτισμένο σε οικόπεδο συνολικής έκτασης 1,5 στρεμμάτων.\nΕίναι χτισμένο σε τέσσερα επίπεδα καθώς διαθέτει δυο υπόγεια, ένα ισόγειο, πρώτο όροφο και μια σοφίτ, σύμφωνα με το Πρώτο Θέμα.\nΨαχνά: Την βρήκαν νεκρή στην αυλη του σπιτιού της\nΝεκρή βρέθηκε εχθές το απόγευμα στην αυλή του σπιτιού της στην περιοχή του "Σκληρού" της πόλης των Ψαχνών, ηλικιωμένη γυναίκα περίπου 75 χρονών, γνωστή σε όλη την πόλη λόγω της προσφορά της στην εκκλησία ως νεοκόρος και όχι μόνο.\nΠολλά ακούγονται για τα αίτια του θανάτου της συγκεκριμένης γυναίκας, αλλά ακόμη δεν έχει εξακριβωθεί τίποτα.\nΤα ακριβή αίτια θα γίνουν γνωστά αφού γίνει γνωστό το πόρισμα της νεκροψίας- νεκροτομής.\nΣτο αυτόφωρο δικάζονται αύριο 8 μέλη της Χρυσής Αυγής\nΣτο Αυτόφωρο Τριμελές Πλημμελειοδικείο Βέροιας θα δικαστούν αύριο οκτώ μέλη της Χρυσής Αυγής που συνελήφθησαν το απόγευμα του Σαββάτου μετά από συμπλοκή με άτομα που αυτοπροσδιορίζονται ως αναρχικοί.\nΟι συλληφθέντες, ανάμεσα στους οποίους και ο υποψήφιος βουλευτής της Χρυσής Αυγής στο νομό Πέλλας Ιωάννης Σαχινίδης, οδηγήθηκαν το μεσημέρι στην εισαγγελέα Βέροιας η οποία τους απήγγειλε κατηγορίες βάσει της δικογραφίας που σχηματίστηκε για επικίνδυνη σωματική βλάβη, διακεκριμένες φθορές ξένης ιδιοκτησίας, εξύβριση και απειλή.\nΥπενθυμίζεται ότι τα επεισόδια ξεκίνησαν χθες το μεσημέρι, όταν ομάδα αναρχικών συνεπλάκη, σε κεντρικό δρόμο της πόλης, με μέλη της Χρυσής Αυγής που εκείνη την ώρα διένειμαν έντυπο προεκλογικό υλικό. Οι δύο ομάδες τράπηκαν σε φυγή όταν επενέβη η αστυνομία.\nΛίγες ώρες αργότερα, περίπου 15-20 μέλη της Χρυσής Αυγής πήγαν σε καφενείο όπου βρίσκονταν αναρχικοί, τους επιτέθηκαν και προκάλεσαν εκτεταμένες φθορές στις εγκαταστάσεις.\nΑπό την επίθεση τραυματίστηκε ένας 53χρονος θαμώνας, ο οποίος μεταφέρθηκε στο νοσοκομείο της Βέροιας για την παροχή των πρώτων βοηθειών.\nKλιμάκιο της ΔΗΜ.ΑΡ σε Δροσιά, Βαθύ, Φάρο, Παραλία Αυλίδας, και Καλοχώρι- Παντείχι.\nΤο κλιμάκιο της ΔΗΜ.ΑΡ. ξεκίνησε το οδοιπορικό του από τη Δροσιά και επισκέφθηκε στη συνέχεια το Βαθύ, το Φάρο, την Παραλία Αυλίδας και το Καλοχώρι- Παντείχι.\nΗ ΔΗΜΟΚΡΑΤΙΚΗ ΑΡΙΣΤΕΡΑ έχοντας μία συνολική πολιτική πρόταση, δηλώνει μέσω των στελεχών της, σε κάθε ευκαιρία που της δίνεται, ότι ως Αριστερά της ευθύνης, είναι έτοιμη να αναλάβει πρωτοβουλίες και δράση και να συμβάλλει αποτελεσματικά στην αντιμετώπιση των προβλημάτων, που δημιούργησαν οι νεοφιλελεύθερες πολιτικές του δικομματισμού.\nΗ Δούκισσα στο party για τα 10 χρόνια Q από wind_hellas\nΜε την επίθεση Κασιδιάρη σε Κανέλλη - Δούρου επιστρέφει ο Λάκης Λαζόπουλος VIDEO\nΤο τελευταίο προεκλογικό Αλ Τσαντίρι Νιους δεν θα αφήσει ασχολίαστο το πρωτοφανές γεγονός που συνέβη στην εκπομπή του Γιώργου Παπαδάκη.\nΟ Λάκης Λαζόπουλος επιστρέφει την Τρίτη 12 Ιουνίου για το τελευταίο Τσαντίρι της χρονιάς και όπως ήταν αναμενόμενο, από τη σάτιρά του δεν πρόκειται να λείψει και η φασιστική επίθεση του Ηλία Κασιδιάρη στην Λιάνα Κανέλλη και την Ρένα Δούρου.\nΣε προεκλογικούς ρυθμούς το φινάλε του Λάκη, ενώ έχει κυκλοφορίσει ήδη τρέιλερ με τη χειροδικία στο Πρωινό ΑΝΤ1!\nΜπαρ σέρβιρε... σεξ και κατέγραφε τους πελάτες\n"Ντου" σε παράνομο οίκο ανοχής που λειτουργούσε ως μπαρ στην περιοχή της Θεσσαλονίκης έκαναν οι αστυνομικοί.\nOι αστυνομικοί είχαν πληροφορίες πως το μπαρ ήταν η "βιτρίνα" μαστροπών, που εξέδιδαν γυναίκες έναντι χρηματικής αμοιβής…\nΚατά τη διάρκεια της επιχείρησης συνελήφθησαν τρία άτομα, ενώ αναζητείται η ιδιοκτήτρια του καταστήματος.\nΌπως αναφέρει το thestival.gr μία 29χρονη αλλοδαπή "πιάστηκε" να ερωτοτροπεί με πελάτη του καταστήματος, σε ειδικά διαμορφωμένο χώρο, έναντι χρηματικής αμοιβής. Σε βάρος της βεβαιώθηκε παράβαση για το νόμο «περί εκδιδομένων επ’ αμοιβή προσώπων» και συνελήφθη για παράβαση του νόμου «κίνδυνος για τη δημόσια τάξη και υγεία».\nΌπως προέκυψε από την αστυνομική έρευνα, ένας 43χρονος Έλληνας και μία 38χρονη αλλοδαπή, ήταν οι υπεύθυνοι λειτουργίας του παραπάνω καταστήματος και έδιναν εντολές σε διάφορες γυναίκες να έρχονται σε ερωτική επαφή με διάφορους πελάτες του καταστήματος, αφού προηγουμένως είχαν εισπράξει χρήματα.\nΟι δύο συνελήφθησαν για «μαστροπεία» και παράβαση του νόμου «περί προσωπικών δεδομένων», καθώς τόσο στο εσωτερικό, όσο και στο εξωτερικό του καταστήματος υπήρχαν κάμερες καταγραφής εικόνας, ενώ βεβαιώθηκαν υγειονομικές και αγορανομικές παραβάσεις και κατασχέθηκε το χρηματικό ποσό των 1.180 ευρώ.\nΕπίσης, ελέγχθηκαν συνολικά 59 άτομα τα οποία βρίσκονταν εντός του καταστήματος. Από αυτούς προσήχθησαν 12 και συνελήφθησαν δύο γιατί όπως προέκυψε σε βάρος των οποίων εκκρεμούσαν καταδικαστικές αποφάσεις.\nΔΗΜΑΡ: Επτά προτάσεις για διακυβέρνηση της χώρας\nΕπτά προτάσεις για την άμεση διακυβέρνηση της χώρας παρουσίασε ο πρόεδρος της Δημοκρατικής Αριστεράς, Φώτης Κουβέλης, στη διακαναλική συνέντευξη.\nΌπως τόνισε ο κ.Κουβέλης, πρόκειται για το σχέδιο που θα απευθύνει στις πολιτικές δυνάμεις της χώρας μετά την διεξαγωγή των εκλογών της 17ης Ιουνίου.\n«Θα κάνουμε ό,τι είναι δυνατόν για να μην μείνει η χώρα ακυβέρνητη» δήλωσε ο πρόεδρος της Δημοκρατικής Αριστεράς Φ.Κουβέλης.\nΤα επτά σημεία της πρότασης της ΔΗΜΑΡ είναι τα εξής:\n- Κάθαρση του πολιτικού συστήματος\n- Σταδιακή αποδέσμευση στο μνημόνιο\n- Παραγωγική ανασυγκρότηση της χώρας\n- Αγροτική ανάπτυξη της υπαίθρου\n- Μεταναστευτική πολιτική\n- Υπεράσπιση και διεύρυνση του κοινωνικού κράτους\nΟι χορωδίες "αντίδοτο" στα καθημερινά μας προβλήματα\nΜε μεγάλη επιτυχία έληξε το 4ο Χορωδιακό Φεστιβάλ Εύβοιας στο συνεδριακό κέντρο της Περιφερειακής Ενότητας Εύβοιας.\nΤο οργάνωσε η Ομοσπονδία Πολιτιστικών Συλλόγων Εύβοιας και μετείχαν Βάθειας, Αιδηψού, Δυστών, Αλιβερίου και του Συλλόγου Γυναικών Ψαχνών (χτες) και Αρτάκης, Βασιλικού, Αυλωναρίου, Λίμνης και η Ευρίπειος Χορωδία.\nΗ αίθουσα ήταν γεμάτη, η συμμετοχή του κοινού μεγάλη και όλοι ελπίζουν ότι ο θεσμός θα πάρει ακόμη μεγαλύτερες διαστάσεις αρκεί η Ομοσπονδία να προσέξει περισσότερο τις Δημόσιες Σχέσεις και να δώσει ακόμη μεγαλύτερη δημοσιότητα, ειδικά αυτή την εποχή , που όλοι θέλουμε να ξεφύγουμε από τα καθημερινά προβλήματα.\n"Οι χορωδίες "αντίδοτο" στα καθημερινά μας προβλήματα" έλεγαν παριστάμενοι και οι υπεύθυνοι πρέπει να το αποδείξουν.\nΟ ΣΥΡΙΖΑ απαντά στο ΚΚΕ\n«Ο καθένας αντιλαμβάνεται την ιστορική του ευθύνη όπως νομίζει και πράττει ανάλογα. Η σημερινή ηγεσία του ΚΚΕ θα πρέπει να τοποθετηθεί ξεκάθαρα αν της είναι αδιάφορο ποια κυβέρνηση θα υπάρχει την επόμενη των εκλογών, όπως επίσης θα πρέπει να αποφεύγει να υιοθετεί με ευκολία τα επιχειρήματα των κοινών μας αντιπάλων.\nΟ λαός είναι εκείνος που μας κρίνει όλους», απαντά ο ΣΥΡΙΖΑ στην ανακοίνωση που εξέδωσε πριν από λίγο το ΚΚΕ, σχετικά με τη συνέντευξη του Αλέξη Τσίπρα στην «Αυγή της Κυριακής».\nΜόνο ξύλο δεν έχει πέσει στα δημοτικά πάρκινγκ της Χαλκίδας\nΜόνο ξύλο δεν έχει πέσει στα δημοτικά πάρκινγκ της Χαλκίδας. Οι άδειες ανακλήθηκαν καιο Δήμος δεν λειτουργεί πλέον τα δύο πάρκινγκ ( στην αρχή της Αβάντων και στη λεωφόρο Βενιζέλου, δίπλα στην Εθνική τράπεζα) που έχουν μείνει ανοιχτά.\nΠαρκάρει, λοιπόν, όποιος θέλει ή μάλλον όποιος προλαβαίνει. Και εδώ αρχίζουν τα προβλήματα. Κάποιοι κλείνουν άλλους, που έχουν παρκάρει νωρίτερα και τα πνεύματα οξύνονται όταν φτάνει η στιγμή της αναχώρησης.\nΟι καβγάδες είναι καθημερινοί και λύση δεν φαίνεται να υπάρχει. Ο Δήμος"σφυρίζει" αδιάφορα και αφήνει τους πολίτες να .. εκδηλώνουν την οργή τους. Μέχρι να γίνει κάποιο σοβαρό περιστατικό και τότε όλοι θα τρέχουν....\nΧτυπήματα από μαχαίρι στο λαιμό και την κοιλιά δέχθηκε, χθες το απόγευμα, ένας 21χρονος στην Αμαλιάδα από ένα 30χρονο, με αποτέλεσμα να τραυματιστεί σοβαρά και να μεταφερθεί στο νοσοκομείο της πόλης.\nΤο περιστατικό έγινε στη συμβολή δύο πολυσύχναστων δρόμων, Δροσίνη και Σισίνη, στις 20.00, μπροστά στα έκπληκτα μάτια περαστικών και περίοικων, που έσπευσαν να προσφέρουν βοήθεια στο νεαρό τραυματία, ο οποίος νοσηλεύεται στο νοσοκομείο εκτός κινδύνου.\nΣύμφωνα με τις πρώτες εκτιμήσεις των αστυνομικών φαίνεται πως θύμα και δράστης είχαν προσωπικές διαφορές.\nΚλειστή θα παραμένει τα Σαββατοκύριακα η γέφυρα του Ευρίπου\nΚλειστή θα παραμένει τα Σαββατοκύριακα του Ιουνίου η γέφυρα του Ευρίπου και έτσι δεν θα έχουμε κυκλοφοριακό κομφούζιο τα βράδια..\nΗ γέφυρα δεν θα ανοιγοκλείνει για τη διέλευση των πλοίων, επειδή γίνονται εργασίες συντήρησης.\nΗ ταλαιπωρία οδηγών και πεζών θα περιοριστεί, αφού η πόλη δεν θα χωρίζεται στα δύο και η διέλευση οδηγών και πεζών θα γίνεται όλες τις ώρες του Σαββατοκύριακου.\nΤις καθημερινές, η γέφυρα για δοκιμαστικούς λόγους θα λειτουργεί, όπως έγινε και την Πέμπτη και με την ευαιρία πέρασαν κάποια πλοία.\nΣοκ και δέος (κυρίως σοκ) υπέστησαν οι Τούρκοι φαν της Μαντόνα, όταν την είδαν να κατεβάζει το σουτιέν της και να τους δείχνει το στήθος στης στα πλαίσια της συναυλίας που έδωσε στην Κωνσταντινούπολη.\nΜια μέρα πριν την συναυλία, η Μαντόνα -μαζί με την 200 ατόμων συνοδεία της- έκανε περιοδεία στην Αγιά Σοφιά και το Μπλε Τζαμί. Φορώντας μάλιστα για να μπει στο τελευταίο (παρότι δεν ήταν αναγκαίο) μια μαντήλα, ως ένδειξη σεβασμού στους μουσουλμάνους φαν της.\nΊσως η μαντήλα της έπεσε πολύ βαριά, καθώς η 54χρονη σταρ φρόντισε να θυμίσει σε όλους γιατί παραλίγο να την αφορίσει το Βατικανό. Και μάλιστα σε δυο διαφορετικές περιπτώσεις.\nΈτσι και αλλιώς αυτή δεν είναι πρώτη φορά που η Μαντόνα χρησιμοποιεί το στήθος της ως εργαλείο δημοσιότητας, μετά από τα περίφημα σουτιέν του Γκοτιέ στα 80s ή το σέξι βίντεο του Vogue.\nΑπλά, στα 54 της, κάποιος πρέπει να της πει να σταματήσει.\nΠαραδοσιακό πανηγύρι στο Γαβαλά Εύβοιας\nΠαραδοσιακό πανηγύρι θα γίνει στις 30 Ιουνίου στις 10:30 μ.μ στο Γαβαλά Εύβοιας.\nΘα παίξουν οι:ΘΑΝΑΣΗΣ ΦΩΤΙΑΣ (Βιολί), ΜΙΧΑΛΗΣ ΦΩΤΙΑΣ (Λάουτο), ΑΝΤΩΝΗΣ ΔΡΑΚΟΝΑΚΗΣ (ΜπουζούκιΙ), ΕΚΤΟΡΑΣ ΜΑΓΟΥ (Τύμπανα), ΛΕΥΤΕΡΗΣ ΚΑΤΣΑΝΤΩΝΗΣ (Κιθάρα - Τραγούδι), ΧΡΙΣΤΙΝΑ ΡΑΊΌΥ (Τραγούδι), ΗΛΙΑΣ ΒΑΓΓΕΛΗΣ (Τραγούδι), ΑΛΕΚΟΣ ΣΠΑΝΟΣ (Τραγούδι).\nΤη διοργάνωση έχει ο Πολιτιστικός - Εξωραϊστικός Σύλλογος Γαβαλέων Αθήνας και Πειραιά "Ο Άγιος Δημήτριος".\nΣτον Π.Καμμένο, τα σωματεία της ΛΑΡΚΟ\nΣτη σύσκεψη των Σωματείων της ΛΑΡΚΟ παρέστησαν οι υποψήφιοι βουλευτές Εύβοιας των Ανεξάρτητων Ελλήνων.\nΟ υποψήφιος βουλευτής Κώστας Μαρκόπουλος, τόνισε ότι αυτό που πρέπει πρωτίστως να κάνουν, είναι να ζητήσουν μία δέσμευση: Την παράταση του ενοικιαστηρίου της Λάρυμνας, αφού αυτό φαινομενικά κλείνει την εταιρία.\nΕπιπλέον, ο Κ.Μαρκόπουλος γνωστοποίησε πως μέσα στην εβδομάδα τα σωματεία της ΛΑΡΚΟ θα συναντηθούν με τον Πρόεδρο του Κινήματος, Πάνο Καμμένο.\n«Είμαστε έτοιμοι να σας στηρίξουμε», τόνισε ο κ. Μαρκόπουλος.\n1 εκ. ευρώ και μια βίλα ζητάει από τον Παρασκευά Άντζα η σύζυγός του\nΤην πιο δύσκολη περίοδο της ζωής του φαίνεται να διανύει ο πρώην παίκτης του Ολυμπιακού που, σύμφωνα με την Real News, έχει πάρει κιλά και τα βουνά (κάνοντας εκδρομές με άλογα). Αιτία το διαζύγιό του, με την εν διαστάσει σύζυγό του -και μητέρα των τριών παιδιών του- Χρύσα.\nΠάνω από 1.000.000 ευρώ (συν γενναία μηνιαία διατροφή) διεκδικεί σύμφωνα με πληροφορίες της Real News η Χρύσα Άντζα από τον Παρασκευά, σε μια ακόμη πράξη του εν εξελίξει διαζυγίου τους που έχει αφήσει τον ποδοσφαιριστή σκιά του εαυτού του.\nΤο κεντρικό περιουσιακό στοιχείο είναι η διώροφη βίλα -έκτασης 350 τ.μ.- που είχε χτίσει ο Άντζας στην περιοχή Αρκαδικό Δράμας την εποχή που ήταν παίκτης του Ολυμπιακού. Αυτή την στιγμή στην οικία διαμένει οι σύζυγος και τα τρια παιδιά του ζεύγους, ενώ ο Άντζας ζει μόνος στο χωριό Μοναστηράκι, βρίσκοντας ως διέξοδο εκδρομές με άλογα που εκτρέφουν φίλοι του στα βουνά της Δράμας.\nΑξίζει να επισημανθεί ότι τα προβλήματα στην σχέση του ζεύγους είχαν ξεκινήσει ήδη από την εποχή που ο πρώην διεθνής αμυντικός αγωνιζόταν στο μεγάλο λιμάνι.\nΤην Δευτέρα ο φιλανθρωπικός αγώνας για τον Γιώργο Σταύρου\nΤην Δευτέρα 11 Ιουνίου και ώρα 17:30 θα πραγματοποιηθεί φιλανθρωπικός αγώνας ποδοσφαίρου " Μαραθώνιος Αγάπης Πολύχρωμος Κουμπαράς" μεταξύ των Παλαίμαχων ΑΟ Χαλκίς-Διρφύων-Μεσσαπίων-Π.Σ.Α.Π. Θα συμμετέχουν επίσης και οι Αβαντίδες-Άλκιμος. Η τιμή εισόδου είναι 3 ευρώ ενώ για ανηλίκους κάτω των 15 ετών η είσοδος είναι ελεύθερη.\nΑρωγός του συγκεκριμένου φιλανθρωπικού αγώνα είναι η ΔΟΑΠΠΕΧ, ενώ διοργανωτές είναι η Ομοσπονδία Πολιτιστικών Συλλόγων Ευβοίας και οι Αετοί Διρφύων.\nΧορηγός είναι οι σχολές οδήγησης Μυωτέρης Παντελής.\nΤα έσοδα θα δοθούν στον Γιώργο Σταύρου, όπου στις 15 Ιουνίου, αναχωρεί για την Ρωσία ώστε να κάνει την εγχείρηση που χρειάζεται για να μπορέσει να ξανά σταθεί στα πόδια του όπως πριν, αφού πάνω από ένα χρόνο, μετά από ατύχημα που είχε, βρίσκεται καθηλωμένος σε αναπηρικό καροτσάκι. Εμείς του ευχόμαστε όλα να πάνε καλά και να γυρίσει πίσω στην Ελλάδα ακμαίος, όπως πριν.\nΣε μια από τις σπάνιες τηλεοπτικές της συνεντεύξεις, στο "Βράδυ" η 'Ελενα Παπαρίζου μίλησε ανοιχτά για τη ζωή της μετά τον χωρισμό της από τον Τόνι Μαυρίδη...\n«Δεν θέλω ποτέ να πω άσχημα λόγια για τον Τόνι - ήταν ο σύντροφός μου.Η αλήθεια πάντως είναι ότι στεναχωριέμαι πάρα πολύ που είχαμε αυτή την κατάληξη. Να είμαι στο εξωτερικό και να στέλνουμε εξώδικα… Να βλέπω τον δικηγόρο του να βγαίνει στα κανάλια… Δεν περίμενα ποτέ ότι αυτή σχέση με τόση αγάπη θα κατέληγε έτσι, να φτάνουμε με διαιτητές στα δικαστήρια. Πέρυσι τον Σεπτέμβρη -Οκτώβρη είχα καλέσει τον δικηγόρο να κάτσουμε σε ένα τραπέζι να δούμε τι θα γίνει. Δεν τα βρήκαμε τελικά. Στεναχωριέμαι πάρα πολύ», είπε. "Όποτε ερχόταν ο Σουηδός δικηγόρος, δεν ήθελε ποτέ να βρεθούμε.Μου έστελναν ένα σωρό εξώδικα, και μάλιστα γνωρίζοντας ότι εγώ ήμουν στη Σουηδία και δεν μπορούσα να πάω να τον δω - δηλαδή τι θα έκανα, θα έχανα την εκπομπή;"\nΣτη συνέχεια, όταν ρωτήθηκε αν μετά από όλα αυτά, έχει αλλάξει γνώμη για τον πρώην σύντροφό της, η 'Ελενα εξομολογήθηκε πως ο χωρισμός της άφησε ένα "κουσούρι" : "Φοβάμαι πάρα πολύ να εμπιστευτώ έναν άντρα πλέον. Πάρα πολύ.Αλλά είναι ενάμιση χρόνος που έχω χωρίσει. Κάποια στιγμή θα ξαναέρθει πίσω..."!\nΣε ποιά φάση βρίσκεται στα προσωπικά της ; «Έχω βγει ραντεβού. Πηγα κι έφαγα. Απλά δεν ήταν κάτι σημαντικό. Τη συγκεκριμένη στιγμή είμαι μόνη μου και είμαι πάρα πολύ καλά» ξεκαθάρισε η Έλενα ενώ τόνισε πως δεν την ενοχλεί καθόλου που ο πρώην σύντροφός της έχει γυρίσει σελίδα στην προσωπική του ζωή: «Δεν με πειράζει καθόλου. Καθόλου! Γιατί όταν κάτι τελειώνει μέσα σου, τελειώνει. Έχει τύχει να πάω στο σπίτι και να είναι εκεί η κοπέλα. Ήθελα να πάρω κάτι χαρτιά και ήταν κι εκείνη εκεί, αλλά απέφυγε να με δει. Μακάρι η κοπέλα να βρει σε αυτή τη σχέση ό,τι δεν βρήκα εγώ. Είναι και ένα πάρα πολύ όμορφο κορίτσι και εύχομαι να είναι καλά μαζί».\nΠόντιοι και.. μη κατάφεραν να γεμίσουν ασφυκτικά την αίθουσα του Εργατικού Κέντρου Αλιβερίου η προγραμματισμένη από το Τοπικό Τμήμα της Εταιρείας Ευβοϊκών Σπουδών εκδήλωση με τον συμβολικό τίτλο «ΚΕΡΙΝ ΑΡΟΘΥΜΙΑΣ», αφιερωμένη στη μνήμη της γενοκτονίας των Ποντίων (1914-1922).\n«Να αποφεύγουμε να καταδικάζουμε κάτι εάν δεν έχουμε προσωπική γνώμη γιατί κάτι τέτοιο είναι ρατσισμός» δήλωσε στον ΣΚΑΪ 100,3 ο σκηνοθέτης της παράστασης Λαέρτης Βασιλείου.\n«Τα Χορικά» του Αριστοφάνη και « Το Όνειρο Καλοκαιρινής Νύχτας» του Σαίξπηρ\nΗ Ομάδα Θεατρικής Δημιουργίας του Πανευβοϊκού Συλλόγου «Άνθρωπος – Ελπίδα – Πολιτισμός» ανεβάζει την Δευτέρα 18 Ιουνίου, στις 8:30 το απόγευμα, θεατρική παράσταση στο Θέατρο Παπαδημητρίου, στη Χαλκίδα.\nΣυγκεκριμένα παρουσιάζει τα έργα «Τα Χορικά» του Αριστοφάνη και « Το Όνειρο Καλοκαιρινής Νύχτας» του Ουίλιαμ Σαίξπηρ, σε διασκευή και σκηνοθεσία Δημήτρη Αδάμη και συνδιδασκαλία Ελένης Καρακάση.\nΤο να είσαι όμορφη και να φροντίζεις τον εαυτό σου ισοδυναμεί, τις περισσότερες φορές, με ξόδεμα πολλών χρημάτων και –δυστυχώς- οι καιροί δεν είναι κατάλληλοι για σπατάλες.\nΕυτυχώς, υπάρχουν τρόποι για να γλιτώσεις αρκετά χρήματα χωρίς να θυσιάσεις ούτε ένα χιλιοστό από την ομορφιά σου. Ας δούμε μερικούς τρόπους που θα διατηρήσουν και την ομορφιά και τα ευρώ στο πορτοφόλι σου.\nΒάψε μόνη σου τις ρίζες\nΗ βαφή σε ένα κομμωτήριο κοστίζει οπωσδήποτε πολλά περισσότερα από μια βαφή για να τα βάψεις μόνη σου. Μπορείς λοιπόν να παραλείπεις τις ενδιάμεσες επισκέψεις στο κομμωτήριο, βάφοντας τις ρίζες. Αν δεν το έχεις ξανακάνει και φοβάσαι ότι δεν θα τα καταφέρεις, ζήτησε από μια φίλη να σε βοηθήσει.\nΔιάλεξε ένα εύκολο κούρεμα\nΌσο πιο κοντό είναι το κούρεμα, τόσο συχνότερες θα είναι οι επισκέψεις στο κομμωτήριο. Από την άλλη με ένα κούρεμα σε μέτριο μήκος μπορείς να αραιώσεις αρκετά τις επισκέψεις στο κομμωτήριο.\nΕπιπλέον διάλεξε, με τη βοήθεια του κομμωτή σου, ένα κούρεμα που να μπορείς να το στεγνώσεις και να το χτενίσεις μόνη σου.\nΕπισκέψου σχολές αισθητικής και κομμωτικής\nΠαρ’ όλο που το να αισθάνεσαι «πειραματόζωο» στα χέρια άπειρων κομμωτριών και αισθητικών δεν είναι ό,τι καλύτερο, σκέψου τα οφέλη.\nΘα έχεις πολύ φτηνά ή δωρεάν, κούρεμα, βαφή, καθαρισμό, μάσκες ομορφιάς και πολλά άλλα. Δοκίμασέ το λοιπόν, ίσως δεν θα χάσεις.\nΣτα περισσότερα καταστήματα καλλυντικών, θα βρεις τα αγαπημένα σου προϊόντα σε μεγάλες συσκευασίες ή σε προσφορές του στιλ «στα 2, το ένα δώρο». Μην χάνεις τέτοιες ευκαιρίες για να αγοράζεις τα προϊόντα ομορφιάς που σου χρειάζονται. Πρόσεξε μόνο να μην το παρακάνεις, λήξουν και τα πετάξεις, σπαταλώντας έτσι περισσότερα χρήματα.\nΟι ακριβές φίρμες\nΕίναι μερικά πράγματα που δεν μπορείς να κάνεις συμβιβασμούς. Στην κρέμα ημέρας ή το άρωμά σου δεν μπορείς να κάνεις οικονομία.\nΥπάρχουν όμως ένα σωρό άλλα προϊόντα ομορφιάς που δεν χρειάζεται να είναι τα πιο ακριβά ή τα πιο επώνυμα. Επιλέγοντας πιο οικονομικές εταιρίες θα γλιτώσεις αρκετά χρήματα (για να αγοράζεις χωρίς τύψεις το άρωμά σου).\nΣκιές και μανό σε προσφορά\nΗ αγορά καλλυντικών που έχουν μεγάλη διάρκεια ζωής σε προσφορά είναι η ασφαλέστερη λύση για να γλιτώσεις χρήματα. Αν λοιπόν πέσει στην αντίληψή σου μια προσφορά στο αγαπημένο σου μανό, σε σκιές, κόμπακτ πούδρες μην την αφήσεις να πάει χαμένη.\nΦροντίδα αντί για pedicure\nΜπορείς να παραλείπεις το pedicure τους χειμερινούς μήνες, γλιτώνοντας αρκετά χρήματα υπό έναν όρο: ότι θα φροντίζεις τα πόδια σου.\nΤακτικό τρίψιμο με ελαφρόπετρα μία κρέμα ποδιών (που δεν κοστίζει δα μια περιουσία) και προσεκτικό κόψιμο των νυχιών θα κρατήσει τα πόδια σου όμορφα μέχρι το καλοκαίρι που θα είναι πιο εκτεθειμένα.\nΑρώματα χωρίς αλκοόλ\nΤα αρώματα που περιέχουν αλκοόλ χάνουν το άρωμά τους γρηγορότερα από αυτά που έχουν σαν βάση τα έλαια. Προτίμησε λοιπόν αρώματα χωρίς αλκοόλ, που θα κρατούν περισσότερο χρόνο, άρα θα τα ψεκάζεις λιγότερο, άρα θα τα αγοράζεις πιο αραιά, άρα θα μένουν περισσότερα χρήματα στο πορτοφόλι σου.\nΣυλλήψεις οκτώ μελών της Χρυσής Αυγής\nΣτη σύλληψη οκτώ μελών της Χρυσής Αυγής, μεταξύ των οποίων και ενός υποψηφίου βουλευτή, προχώρησε η αστυνομία στη Βέροια.\nΠροηγήθηκαν επεισόδια σε κατάστημα της πόλης, που οδήγησαν στον τραυματισμό 53χρονου και φθορές στον εξοπλισμό του καταστήματος.\nΟ 53χρονος μεταφέρθηκε στο νοσοκομείο για να του παρασχεθούν οι πρώτες βοήθειες.\nΤο περιστατικό σημειώθηκε λίγη ώρα μετά από συμπλοκή μελών της Χρυσής Αυγής με νεαρούς του αντιεξουσιαστικού χώρου, που σταμάτησε όταν εμφανίστηκε αστυνομική δύναμη και οι συμπλεκόμενοι αποχώρησαν.\nΛίγη ώρα μετά επανεμφανίστηκε ομάδα μελών της Χρυσής Αυγής και πραγματοποίησαν την επίθεση σε καφετέρια της πόλης.\nΌπως ανακοίνωσε η αστυνομία, σε βάρος των συλληφθέντων σχηματίζεται δικογραφία για επικίνδυνη σωματική βλάβη, διακεκριμένες φθορές ξένης ιδιοκτησίας, εξύβριση και απειλή.\nΕΟΦ: "Όχι και τόσο αθώο το ηλεκτρονικό τσιγάρο"\nΌχι και τόσο αθώο, όπως έχει περάσει σε μεγάλη μερίδα του κόσμου, αποδεικνύεται το ηλεκτρονικό τσιγάρο, ενώ δεν αποτελεί ενδεδειγμένη μέθοδο διακοπής του καπνίσματος, σύμφωνα με τον πρόεδρο του ΕΟΦ Γιάννη Τούντα.\nΣύμφωνα με τα όσα υποστήριξε στο ygeianews.gr «Το ηλεκτρονικό τσιγάρο επειδή κυκλοφορεί λίγα μόνο χρόνια, δεν έχει ερευνηθεί πλήρως ως προς τους κινδύνους που ενέχει για την υγεία.\nΕίναι γι’ αυτό ανάγκη η πολιτεία να προχωρήσει άμεσα στις απαραίτητες ρυθμίσεις που θα εξασφαλίζουν τον έλεγχο παραγωγής και διακίνησης των προϊόντων αυτών».\n-Το νικοτινούχο ηλεκτρονικό τσιγάρο (χωρίς την προαναφερόμενη ένδειξη) να συμπεριληφθεί στην ισχύουσα νομοθεσία περί καπνίσματος, δηλαδή στην αρμοδιότητα του υπουργείου Υγείας και Κοινωνικής Αλληλεγγύης (Γενική Διεύθυνση Δημόσιας Υγείας και Ποιότητας Ζωής - Διεύθυνση Δημόσιας Υγιεινής - Προϊόντα Καπνού).\nΠαρέσυρε και εγκατέλειψε τρίχρονο αγόράκι\nΣυνέβη λίγο πριν τις 4.00 το απόγευμα στη Ροδίτσα Λαμίας\nΣύμφωνα με πληροφορίες του LamiaReport.gr, το τροχαίο έγινε όταν ο μικρός αθίγγανος ξέφυγε από την προσοχή των γονιών του και προσπάθησε να διασχίσει το οδόστρωμα.\nΟ μικρούλης ρομά παρασύρθηκε από μηχανάκι που οδηγούσε νεαρός, ο οποίος αφού χτύπησε το παιδί, ανέπτυξε ταχύτητα και εξαφανίστηκε.\nΤο 3χρονο αγοράκι διακομίσθηκε στο νοσοκομείο Λαμίας, όπου διαπιστώθηκε ότι δεν κινδυνεύει η ζωή του. Ωστόσο επειδή έχει τραυματιστεί στο πόδι και δεν υπάρχει παιδοχειρουργός στο νοσοκομείο της Λαμίας, θα διακομισθεί στην Αθήνα στο νοσοκομείο Παίδων.\nΗ τροχαία Λαμίας αναζητά τον οδηγό του δικύκλου και ερευνά τα ακριβή αίτια του τροχαίου.\nΤο πολυσυζητημένο debate Σαμαρά – Τσίπρα ματαιώθηκε. Ωστόσο, ένα εκλογικό debate διεξάγεται, καθημερινά, σε κάθε χώρο δουλειάς, σε κάθε οικογένεια και φέρνει αντιμέτωπα τα δύο κυρίαρχα προεκλογικά αισθήματα: τον θυμό εναντίον του πολιτικού κατεστημένου και τον φόβο της άτακτης χρεοκοπίας και της εξόδου από το ευρώ.\nΗ Έρευνα με τον Παύλο Τσίμα την Κυριακή 10 Ιουνίου στις 23:15 επιχειρεί να φωτίσει τους όρους αυτού του διαλόγου. Τριγυρίζει στην Αθήνα και κρυφακούει τις συζητήσεις των πολιτών, συζητά με τους ειδικούς της πολιτικής επικοινωνίας, ταξιδεύει στις Βρυξέλλες για να σφυγμομετρήσει την ευρωπαϊκή αγωνία για τις ελληνικές εκλογές και φέρνει σε αντιπαράθεση τα δύο κόμματα που διεκδικούν την πρώτη θέση στις κάλπες.\n«Έρευνα» με τον Παύλο Τσίμα την Κυριακή 10 Ιουνίου στις 23:15 στο MEGA\nΣε μια δύσκολη περίοδο της ζωής τους εκατοντάδες χιλιάδες άνεργοι έρχονται τώρα αντιμέτωποι και με τις φορολογικές δηλώσεις για τα εισοδήματα του 2011, που κρύβουν ορισμένες «παγίδες». Το υπουργείο Οικονομικών έχει δώσει ειδικές οδηγίες για να αποφύγουν οι άνεργοι την επιβάρυνση της έκτακτης εισφοράς αλληλεγγύης, αλλά και για να αμφισβητήσουν, αν χρειασθεί, τους «φουσκωμένους» φόρους λόγω τεκμηρίων.\nΟι άνεργοι έχουν εξαιρεθεί βάσει του νόμου από την πληρωμή της έκτακτης εισφοράς αλληλεγγύης, που επιβάλλεται με συντελεστές από 1% έως 4% σε όσους έχουν εισοδήματα άνω των 12.000 ευρώ. Δεν αρκεί, όμως, να είναι κανείς άνεργος για να αποφύγει την εισφορά, αλλά θα πρέπει να εκπληρώνει δύο προϋποθέσεις, που πρέπει να πληρούνται αθροιστικά, σύμφωνα με το υπουργείο Οικονομικών:\n1. Ο άνεργος θα πρέπει είτε να λαμβάνει επίδομα ανεργίας από τον ΟΑΕΔ ή να είναι εγγεγραμμένος στο μητρώο των ανέργων του εν λόγω οργανισμού για τουλάχιστον δώδεκα συνεχόμενους μήνες, ούτως ώστε να χαρακτηρίζεται μακροχρόνια άνεργος. Οι προϋποθέσεις αυτές πρέπει να συντρέχουν στο πρόσωπό του κατά την 30/04/2012, για να υπάρχει και για το τρέχον οικονομικό έτος ένα σημείο αναφοράς κοινό για όλους τους φορολογούμενους. Συνεπώς, μακροχρόνια άνεργος, για την εφαρμογή του νόμου κατά το οικονομικό έτος 2012, νοείται αυτός που είναι συνεχόμενα εγγεγραμμένος στον ΟΑΕΔ πριν και κατά την 30/04/2011.\n2. Να μην έχει κατά τη χρήση 2012 πραγματικά εισοδήματα άλλης πηγής, εκτός από μισθωτές υπηρεσίες, γεγονός που το δηλώνει υπεύθυνα ο φορολογούμενος μαζί με την αίτηση απαλλαγής του από την εισφορά που θα υποβάλει στη ΔΟΥ (μετά τη λήψη του εκκαθαριστικού σημειώματος) και θα ελεγχθεί κατά την υποβολή της φορολογικής του δήλωσης κατά το επόμενο οικονομικό έτος. Στην έννοια του πραγματικού εισοδήματος περιλαμβάνονται όλα τα εισοδήματα που δηλώνονται στη φορολογική δήλωση και φορολογούνται με τις γενικές διατάξεις, όπως ενοίκια ακινήτων, γεωργικά εισοδήματα κ.λπ., ακόμη κι αυτά που υπολογίζονται με τεκμαρτό τρόπο. Δεν υπολογίζονται τα αντικειμενικά εισοδήματα που προσδιορίζονται με βάση τη συνολική ετήσια δαπάνη διαβίωσης και την ετήσια δαπάνη απόκτησης περιουσιακών στοιχείων.\nΤα τεκμήρια εισοδήματος «νέας γενιάς», που πλέον ονομάζονται «αντικειμενικές δαπάνες διαβίωσης», μπορεί να «φουσκώσουν» απρόβλεπτα την επιβάρυνση ενός ανέργου που τυχαίνει να έχει στην κατοχή του, για παράδειγμα, ένα αυτοκίνητο Ι.Χ. Το υπουργείο Οικονομικών υπενθυμίζει ότι οι άνεργοι μπορούν να αμφισβητήσουν το συνολικό ποσό της ετήσιας αντικειμενικής δαπάνης για κατοικίες, Ι.Χ. και άλλα περιουσιακά στοιχεία εάν αποδείξουν ότι η πραγματική δαπάνη του φορολογουμένου και των μελών που τον βαρύνουν είναι μικρότερη από την αντικειμενική δαπάνη.\nΟι άνεργοι θα πρέπει σε αυτή την περίπτωση να αποδείξουν την αλήθεια των ισχυρισμών τους ενώπιον του εφόρου με βάση πραγματικά περιστατικά ή στοιχεία. Ο προϊστάμενος της ΔΟΥ έχει την υποχρέωση να κρίνει αν τα στοιχεία αυτά γίνονται δεκτά ή απορρίπτονται, αιτιολογώντας την απόφασή του.\nΑποζημίωση και επίδομα\nΟι φοροτεχνικοί υποδεικνύουν δύο τεχνικές λεπτομέρειες που αφορούν όσους έχουν λάβει μέσα στο 2011 επίδομα ανεργίας ή αποζημίωση απόλυσης:\n- Τα ποσά που έχουν λάβει ως επιδότηση ανεργίας θα πρέπει να τα αναγράψουν στον κωδικό 661-662 του εντύπου της δήλωσης, ώστε να καλύψουν την αντικειμενική δαπάνη για περιουσιακά στοιχεία. Σε περίπτωση που ένας άνεργος έχει εισόδημα από άλλες πηγές, το οποίο ξεπερνά τα 30.000 ευρώ, τότε τα ποσά από επιδότηση ανεργίας φορολογούνται.\n- Οσοι έχουν λάβει αποζημίωση απόλυσης πρέπει να προσέξουν να εγγράψουν το ποσό στον κωδικό 657-658 της δήλωσης, ώστε να αποφύγουν να υπολογισθεί και η αποζημίωση στο εισόδημα που επιβαρύνεται με την εισφορά αλληλεγγύης.\nΤι να κάνουν οι απλήρωτοι\nΓια τους -όχι λίγους πλέον- μισθωτούς που έχουν απλήρωτες οφειλές από τους εργοδότες τους για το 2011 διευκρινίζεται από το υπουργείο Οικονομικών ότι έχουν δικαίωμα να μην τις δηλώσουν στα εισοδήματα του προηγούμενου έτους, ώστε να μη φορολογηθούν για ποσά που δεν έχουν εισπραχθεί πραγματικά. Ομως για να έχουν αυτό το δικαίωμα οι απλήρωτοι μισθωτοί θα πρέπει η βεβαίωση αποδοχών που τους έχουν χορηγήσει οι εργοδότες να αναγράφει τις ανείσπρακτες δεδουλευμένες αποδοχές σε διακεκριμένη σειρά, ώστε να ξεχωρίζουν από τις αποδοχές που εισπράχθηκαν.\nΕΛΕΥΘΕΡΙΑ ΑΡΒΑΝΙΤΑΚΗ: Το κάλεσμά της ενάντια στη Χρυσή Αυγή\nΜπορεί η Ελευθερία Αρβανιτάκη να μη μας έχει συνηθίσει σε παρεμβάσεις τέτοιου τύπου, αυτή τη φορά όμως, ξέσπασε.\nΜε αφορμή την επίθεση του Κασιδιάρη εναντίον των δύο γυναικών στο στούντιο του ΑΝΤ1 η Ελευθερία Αρβανιτάκη έστειλε το δικό της μήνυμα μέσω twitter λέγοντας:\nΗ "Χρυσή Αυγή" αποθρασύνεται.\nΤο επεισόδιο στον ΑΝΤ 1 απογυμνώνει τη διαστροφή της βίας και του Φασισμού".\nΔιέξοδος: Τα διλήμματα και οι κρυφοί άσσοι των κομμάτων\nΗ πιο κρίσιμη εκλογική αναμέτρηση της μεταπολίτευσης. Τα διλήμματα και οι κρυφοί άσσοι των κομμάτων λίγα 24ωρα πριν ανοίξουν οι κάλπες. Το πραγματικό πρόσωπο της Χρυσής Αυγής και η θύελλα αντιδράσεων. Οι προκλήσεις της επόμενης ημέρας. Τα σχέδια, οι παρεμβάσεις και τα τελεσίγραφα της Ευρώπης.\nΣτο στούντιο της εκπομπής, πολιτικοί, δημοσιογράφοι και αναλυτές συζητούν με τον Μπάμπη Παπαπαναγιώτου και καταθέτουν την άποψή τους.\nΔιέξοδος, την Τρίτη, 12 Ιουνίου στις 24:00, στον Alpha.\nΤελευταία ευκαιρία για κυβέρνηση; Τελευταία ευκαιρία για την Ελλάδα; Μια μεγάλη συζήτηση στην εκπομπή «Ανατροπή» με τον Γιάννη Πρετεντέρη, τη Δευτέρα 11 Ιουνίου 2012, στις 23.15 στο MEGA. Ποιος θα κυβερνήσει τη χώρα στις 18 Ιουνίου; Η κρίσιμη ψήφος και τα κριτήρια. Ευρώ ή δραχμή;\nΚαλεσμένοι της εκπομπής: από τη Νέα Δημοκρατία η Ντόρα Μπακογιάννη, από τον ΣΥΡΙΖΑ ο Αλέκος Καλύβης, από το ΠΑΣΟΚ η Φώφη Γεννηματά, από το ΚΚΕ ο Σπύρος Χαλβατζής, από τη «Δημοκρατική Αριστερά» η Μαρία Ρεπούση.\nΠαρεμβαίνουν: ο πρώην υπουργός Γιώργος Φλωρίδης, οι νεοεκλεγέντες βουλευτές και νυν υποψήφιοι Ανδρέας Ψυχάρης από τη Νέα Δημοκρατία και Ειρήνη Αγαθοπούλου από τον ΣΥΡΙΖΑ.\n«Ανατροπή», τη Δευτέρα 11 Ιουνίου 2012 στις 23.15 με τον Γιάννη Πρετεντέρη στο MEGA.\nEconomist: Σκληρό πόκερ Μέρκελ-Τσίπρα και ίσως «διαζύγιο αλά ελληνικά»\nΤο ενδεχόμενο να δούμε «διαζύγιο αλά ελληνικά» ανάμεσα σε Αθήνα και Ευρωζώνη προβάλλει το περιοδικό Economist, παραπέμποντας στον τίτλο της γνωστής κινηματογραφικής ταινίας «Γάμος αλά ελληνικά».\nΤο περιοδικό πάντως εξετάζει όλα τα πιθανά σενάρια και ενδεχόμενα. Θεωρεί αβέβαιη τη ... σχέση της Ελλάδας με το ευρώ κι επισημαίνει πως τίποτε δεν θα είναι στη χώρα όπως πριν, ακόμη κι αν σχηματίσει κυβέρνηση η Νέα Δημοκρατία. Κι αυτό γιατί, όπως τονίζει, το κόμμα του Αντώνη Σαμαρά θα επιδιώξει την επαναδιαπραγμάτευση των όρων του μνημονίου.\nΣύμφωνα με το περιοδικό, οι αγορές ανησυχούν πως εάν επικρατήσει στις εκλογές ο ΣΥΡΙΖΑ, η χώρα τελικά θα «αποχωριστεί» το κοινό νόμισμα, με συνέπειες ολέθριες για την υπόλοιπη Ευρωζώνη.\nΠαρατηρεί πάντως ο Economist πως δεν υπάρχουν αυτόματες διαδικασίες για μια ελληνική αποχώρηση από την Ευρωζώνη, καθώς και ότι δεν μπορεί να προβλεφθεί επακριβώς η χρονική στιγμή του «διαζυγίου», εάν κι εφ' όσον τελικά αυτό επέλθει.\n«Ο Τσίπρας θα κάνει ένα βήμα πίσω, εάν...»\nΤαχύτερη θα είναι η έξοδος της Ελλάδας από την Ευρωζώνη, σημειώνει το περιοδικό, εάν ο Αλέξης Τσίπρας «παγώσει» την αποπληρωμή του χρέους. Τότε, αναφέρει ο Economist, όλοι οι όροι του μνημονίου θα καταργηθούν και μαζί τους θα τερματιστεί και η παροχή χρημάτων της Ευρωπαϊκής Κεντρικής Τράπεζας προς τα ελληνικά χρηματοπιστωτικά ιδρύματα.\nΚατά τον Economist, ο επικεφαλής του ΣΥΡΙΖΑ πιστεύει ότι η Ανγκελα Μέρκελ δεν επιθυμεί να χρεωθεί το οικονομικό χάος, το οποίο θα επιφέρει ενδεχόμενη έξοδος της Ελλάδας από την Ευρωζώνη. Ακόμη κι αν νικήσει ο ΣΥΡΙΖΑ διαπραγματεύσεις θα γίνουν, αλλά δεν είναι βέβαιο ότι θα έχουν αίσια έκβαση, τονίζει.\nΌπως επισημαίνει το περιοδικό, εάν τεθεί ως όρος για τη περαιτέρω στήριξη των ελληνικών τραπεζών από την ΕΚΤ η εφαρμογή των όρων του μνημονίου, τότε «ο Τσίπρας είναι αυτό αυτός που στο τέλος θα κάνει ένα βήμα πίσω, ειδάλλως η Ελλάδα θα μπορούσε πράγματι να βγει εκτός ευρώ αμέσως μετά τις εκλογές».\nKλιμάκιο της ΔΗΜ.ΑΡ σε Δροσιά, Βαθύ, Φάρο, Παραλία...\nΜόνο ξύλο δεν έχει πέσει στα δημοτικά πάρκινγκ της...\nΚλειστή θα παραμένει τα Σαββατοκύριακα η γέφυρα το...\nΤην Δευτέρα ο φιλανθρωπικός αγώνας για τον Γιώργο ...\n«Τα Χορικά» του Αριστοφάνη και « Το Όνειρο Καλοκαι...\nΠρωτιά για τη ΝΔ και εκλογική άνοδο για τον ΣΥΡΙΖΑ...\nΕΛΕΥΘΕΡΙΑ ΑΡΒΑΝΙΤΑΚΗ: Το κάλεσμά της ενάντια στη Χ...\nEconomist: Σκληρό πόκερ Μέρκελ-Τσίπρα και ίσως «δι...


Νέοι Έλληνες Φωτογράφοι 2017 στο Μουσείο Μπενάκη | CultureNow.gr\nΑρχική Σελίδα » Νέα » Νέοι Έλληνες Φωτογράφοι 2017 στο Μουσείο Μπενάκη\nCULTURENOW / 20-07-2017 / 16:40\nTο Athens Photo Festival, που συμπληρώνει φέτος 30 χρόνια συνεπούς παρουσίας στη διεθνή φωτογραφική σκηνή, παρουσιάζει και φέτος στο Μουσείο Μπενάκη την ομαδική έκθεση «Νέοι Έλληνες Φωτογράφοι».\nΓεωργία Μπάντιου — Humans in nature\nΈλενα Μπουντουράκη — Looking for Summer in the Middle of My Adulthood\nΤεχνητά φλάσμπακ και στιγμές του τώρα. Ανακατεύοντας το οικογενειακό αρχείο µε νέο υλικό και το αναλογικό µε το ψηφιακό, το φωτογραφικό μέσο γίνεται ένα εργαλείο εξερεύνησης μεταξύ του εαυτού και της οικογένειας, του αληθινού και της παραίσθησης.\nΗ σειρά αποτελείται από 47 εικόνες (μονές και δίπτυχα), παρουσιαζόμενες αρχικά µε τη μορφή βιβλίου και αποκτώντας νέες μορφές στην πορεία.\nΦραντζέσκα Γιαϊτζόγλου-Watkinson — A Repeat?\nΣτην παρούσα σειρά από πορτραίτα, γίνεται χρήση του φωτογραφικού κάδρου που αναλαμβάνει ρόλο παρόμοιο με εκείνον του πίνακα ζωγραφικής. Αναπαράγονται σημαντικοί πίνακες του Johannes Vermeer με την διαφορά ότι στην κάθε σύνθεση έχει προστεθεί ένα σύγχρονο αντικείμενο. Στόχος είναι να δείξει ότι μια φωτογραφία μπορεί να έχει νοηματικά ίση βαρύτητα με έναν πίνακα ζωγραφικής, παρουσιάζοντας την συνύπαρξη δύο αιώνων: του 17ου και του 21ου.\nΟ συνδυασμός ξεχωρίζει για τον ρόλο της σκηνοθεσίας που εισάγεται σε αυτή τη σχέση φωτογραφίας και ζωγραφικής. Ο ζωγράφος δούλευε σε στούντιο με camera obscura που είχε τις διαστάσεις μικρού δωματίου και ο ρόλος του ήταν όμοιος με εκείνον του φωτογραφικού φιλμ. Με τη βοήθεια ενός καθρέφτη αποτύπωνε το είδωλο της σύνθεσης στον τοίχο όπου ήταν αντίθετο και αντεστραμμένο. Τα πορτραίτα αυτά, είναι μία σύγχρονη πραγματικότητα σκηνοθετημένη με ψηφιακή κάμερα.\nΧριστίνα Κουγιουμτσίδου — Sunless Days\nΓιώργος Κουρτίδης — Delivery Order\nΕίναι μια διαδικασία που διαρκεί 24 ώρες το 24ωρο και λαμβάνει χώρα στον εργασιακό μου χώρο στην βιομηχανική περιοχή της Θεσσαλονίκης.\nΠάνος Μαζαράκης — I jumped into a lake and i woke up on the 9th floor\nΕίσαι μέρος της αλλαγής ή έχεις επιχειρήσει πάνω της ; Χωρίς να μπορείς να την προσδιορίσεις με ακρίβεια γύρω σου,μέσα σου… Αιφνιδιάζεσαι ή είναι τελικά όλα όπως τα φανταζόσουν,μόνο πιο αδρανή,πιο ανάξια των φόβων σου,που παρόλα αυτά σε καθιστούν περιέργως ακόμα πιο αδύναμο,ακόμα πιο αναποφάσιστο, ακόμα πιο εξόριστο από ιστορία;\nΣτο Παρίσι,μέσα από εικόνες λυτρωτικές,άλλοτε επώδυνες και αναγκαίες,καταγράφονται οι στιγμές ενός κόσμου που χάνεται ( ; ) – γεννιέται ( ; ), μιας σχέσης που αλλάζει ( ; ).\nΗλιάνα Μεϊντάνη — Land(e)scape\nΗ φωτογραφικό σειρά«Land(e)scape» αποτελεί μια αναφορά στο ύφος και την αισθητική της τοπιογραφίας του κινήματος του ρομαντισμού όπου κυριαρχεί μια σχέση δυνατής έλξης προς τη φύση. Τα ελληνικά τοπία που επελέγησαν σε αυτή την ενότητα διακρίνονται για τη στατικότητα και την ηρεμία τους, κατέχοντας ωστόσο μια μυστηριώδης δύναμη που αναμιγνύει τα όρια μεταξύ πραγματικότητας και φαντασίας. Σημαντικό ρόλο στις εικόνες κατέχει η ανθρώπινη φιγούρα που περιπλανάται στο τοπίο και αναλαμβάνει το ρόλο ενός σιωπηλού, αινιγματικού παρατηρητή όπου τα τοπία μοιάζουν περισσότερο με «ακτινογραφία» των διαθέσεων του. Όπως στην ρομαντική ζωγραφική, το τοπίο θα μπορούσε να χαρακτηριστεί ως καθρέφτης της κατάστασης του νου.\nΑπώτερος σκοπός της τοποθέτησης του ανθρώπου μέσα στο τοπίο είναι η ταύτιση του θεατή με αυτόν, η συναισθηματική σύνδεση της διάθεσης του παρατηρητή με τον θεατή, ένας φωτογραφικός σχολιασμός πάνω σε όλα τα τοπία της φαντασίας και του μυαλού μας, παροτρύνοντας τους θεατές να ταξιδέψουν εκτός από κυριολεκτικά και μεταφορικά.\nΚυριάκος Μιχαηλίδης — Terra Drama\nΤο “Terra Drama” αφορά τοπία που με περιβάλλουν με όρους γεωγραφικής εγγύτητας, τα οποία όμως δε βρίσκονται πάντα «εκεί», περιμένοντας τον φωτογραφικό μου φακό να τα συναντήσει. Επαναπροσδιορίζονται αδιάκοπα, υπενθυμίζοντας διαρκώς την ατελή τους σημασία αλλά και την ελλειμματική αντίληψή μου γι’ αυτά, τόσο στο «τότε» του φωτογραφικού χρόνου, όσο και στο κάθε νέο τους κατασκευασμένο παρόν. Για το λόγο αυτό η αφορμή -τα τοπία στις παρυφές της πόλης που γεννήθηκα και ζω- είναι το θέμα που χρησιμοποιώ για να μιλήσω για τα ζητήματα που με απασχολούν, για τις λεπτές δονήσεις των τόπων και το κρυμμένο μυστικό ενός σημείου του χρόνου που δεν θα επαναληφθεί. Στο “Terra Drama” ο χρόνος, η κάθε φθορά, απαλλάσσει από τα φτιασίδια, προσθέτει, αποκαλύπτει και δεν παραμορφώνει. Κι αυτό είναι που επιχειρώ να αναγνωρίζω συγκινησιακά, αντικρίζοντας τον κάθε τόπο στα επιμέρους σημεία του.\nΣτεφανία Ορφανίδου — The Pendulum’s Sensitivity\nTον Απρίλιο του 2009, μια ισχυρή σεισμική δόνηση ισοπέδωσε σχεδόν ολόκληρο το ιστορικό κέντρο της πόλης L’Aquila στην κεντρική Ιταλία. Η πόλη, από τη μία μέρα στην άλλη, ερήμωσε. Λόγω της ιδιαίτερης πολιτιστικής της κληρονομιάς, η απόφαση για την ανοικοδόμησή της ήταν άμεση. Οχτώ χρόνια αργότερα, η πόλη αποτελεί ένα από τα μεγαλύτερα εργοτάξια στην Ευρώπη. Το λαβυρινθώδες σύμπλεγμα του ιστορικού της κέντρου αποτελεί ένα μυστηριώδη τόπο, όπου τη μέρα κατακλύζεται από τη σκόνη των εγκαταλειμμένων κτιρίων και αυτών υπό ανοικοδόμηση, ενώ τη νύχτα το σκοτάδι καταπίνει τους στενούς δρόμους, η υπερβολική ησυχία σε ταράζει. Η ανθρώπινη απουσία, τα ίχνη μιας περασμένης ζωής διάσπαρτα ανάμεσα στα ερείπια, προκαλούν την αίσθηση μιας πόλης-φάντασμα, ενός τόπου ανοίκειου και συνάμα σαγηνευτικού, που σε προσκαλεί να τον ανακαλύψεις.\nΆννα Παντελιά — CERN – European Organisation For Nuclear Research\nΤο CERN είναι ο Ευρωπαϊκός Οργανισμός Πυρηνικών Ερευνών και θεωρείται το μεγαλύτερο και πιο αξιόλογο πείραμα σωματιδιακής φυσικής. Βρίσκεται στη Γενεύη και φιλοξενεί επιστήμονες, μηχανικούς και φοιτητές 113ων εθνικοτήτων. Μετράει ήδη αρκετές σημαντικές επιτυχίες στον χώρο της επιστήμης με πιο σημαντικό την ανάπτυξη του Παγκόσμιου Ιστού (World Wide Web) και, πρόσφατα, το 2012, το 85,0*Higgs. Από το 2012 μέχρι και το 2014 είχα την ευκαιρία να βρεθώ ως επίσημη φωτογράφος του CERN και στα πλαίσια της αναβάθμισης του Μεγάλου Επιταχυντή Αδρονίων (LHC) είχα την ευκαιρία να καλύψω τις εργασίες στο τριάντα τριών χιλιομέτρων τούνελ όπως και στους ανιχνευτές. Οι φωτογραφίες μου έχουν ως στόχο όχι μόνο να παρουσιάσουν το επιβλητικό μέγεθος του πειράματος αλλά και τη σημαντικότητα του στόχου του. Να διερευνηθεί δηλαδή η θεμελιώδης δομή του σύμπαντος.\nΚωνσταντίνα Πέππα — Albania\nElizabeth Rovit — Multiverse\n«Multiverse. Η θεωρία ύπαρξης πολλαπλών συµπάντων και παράλληλης πραγματικότητας»\nΤο Multiverse είναι μια προσωπική συλλογή από αλληλένδετες λεπτομέρειες της εσωτερικής ανάγκης µου να απομονώσω και να δημιουργήσω μια στιγμή στον χρόνο, εξερευνώντας διαφορετικές πτυχές της πραγματικότητας. Δυο διαφορετικοί κόσμοι μπορεί να µη διασταυρωθούν ποτέ όμως είναι πολύ πιθανό να αλληλεπιδρούν μεταξύ τους. Αυτό το εν εξελίξει έργο εξερευνά τη δυναμική διαφορετικών κόσμων, όπως αυτοί επηρεάζουν ο ένας τον άλλο αποτυπώνοντας τα όρια μεταξύ φαντασίας και πραγματικότητας, μεταξύ ζωής και θανάτου. Όρια μεταξύ οικείου και αγνώστου. Τα ζώα που λειτουργούν ως μετουσίωση της ανθρώπινης μορφής και συµπεριφοράς και το συνεχώς μεταβαλλόμενο περιβάλλον, συναντώνται μέσα σε αυτή την υπαρξιακή αναζήτηση.!\nΠολύκαρπος Σιακαλλής — Leathered Skins, Unchained Hearts – The Queens of Marok\nΠρόκειται για ένα φωτογραφικό σχέδιο για τις γυναίκες της Αφρικανικής heavy metal σκηνής στην Μποτσουάνα γνωστή με το όνομα Μαρόκ. Σχετίζεται με μερικές γυναίκες οι οποίες χρησιμοποιούν την σκηνή σαν την πλατφόρμα για να εκφραστούν, να αναγνωριστούν και να αποκτήσουν ελεύθερη σκέψη, Το Μαρόκ είναι κυρίως για άνδρες και πάντοτε οι άνδρες ακούγονταν. Αυτό που περισσότερο με ενδιέφερε ήταν οι γυναίκες γιατί είναι πολύ πιο δύσκολο από έναν άνδρα να γίνει μια γυναίκα ρόκερ στην Μποτσουάνα γιατί η κοινωνία είναι γενικά συντηρητική και πατριαρχική και απαιτεί από την γυναίκα να είναι σοβαρή, υπάκουη και κυρία στην συμπεριφορά.\nΔημήτριος-Ανδριανός Σιδηροκαστρίτης — Tower\nΟ Γκαμπριέλ Γκαρσία Μάρκες, ένας από τους σημαντικότερους εκπροσώπους του λογοτεχνικού ρεύματος του «μαγικού ρεαλισμού» , στα περισσότερα διηγήματα του δημιουργεί ως τόπο αφήγησης ένα φανταστικό χωριό το Μακόντο. Ένας τόπος υπαρξιακής εμμένειας, όπου οι άνθρωποι αναστατώνονται από τις μνήμες και τα φυσικά στοιχεία, η θάλασσα ξεχύνεται με όλους τους δυνατούς τρόπους κατακλύζοντας τους ήρωες με πόθους , αναμνήσεις , καβούρια , υπενθυμίζοντας τον επικείμενο θάνατο του κάθε όντος.\nΚωνσταντίνος Τούντας — Σκοτεινά Φυτά\n[Φωτογραφία θέματος: Δημήτριος-Ανδριανός Σιδηροκαστρίτης]\nΕπετειακό Athens Photo Festival 2017 στο Μουσείο Μπενάκη | 14 Ιουνίου – 30 Ιουλίου 2017\nΑπό: 16/06/2017 Εως: 30/07/2017


Σκληρή επιστολή για τον Χρήστο Σινάνη από τον υπ. Δημοτικό Σύμβουλο κ. Δημήτρη Κρίτσα… (ηχητικό) | Meteora24\nΑρχική Τοπικά Καλαμπάκα Σκληρή επιστολή για τον Χρήστο Σινάνη από τον υπ. Δημοτικό Σύμβουλο κ. Δημήτρη Κρίτσα… (ηχητικό)\nΣκληρή επιστολή για τον Χρήστο Σινάνη από τον υπ. Δημοτικό Σύμβουλο κ. Δημήτρη Κρίτσα… (ηχητικό)\nPosted By: Γιώργος ΣιαμουρέληςΗμερομηνία: 24 Μαΐ, 2019 Κατηγορία: Καλαμπάκα, Τοπικά, Τρίκαλα\nΜια ακόμη σκληρή επιστολή κατά του νυν δημάρχου Καλαμπάκας, δημοσίευσε σήμερα Παρασκευή στην εφημερίδα » Μετέωρα» ο υποψήφιος Δημοτικός Σύμβουλος του συνδυασμού «Ανάπτυξη Τώρα» του κ. Γιάννη Παπαμιχαήλ κ. Δημήτρης Κρίτσας.\nΗ επιστολή για μια ακόμη φορά προκάλεσε αίσθηση και γι αυτό την αναδημοσιεύουμε.\n«Σε πλήρη πανικό ο Χρήστος Σινάνης, ο οποίος τρέμοντας την ήττα στις επερχόμενες εκλογές προσπαθεί με αστείες δικαιολογίες, κινήσεις εντυπωσιασμού να διασκεδάσει τις άθλιες εντυπώσεις που έχει προκαλέσει η ασύντακτη συμπεριφορά του φωνάζοντας στα Μ.Μ.Ε: οι ψηφοφόροι, ο λαός ΄΄γυρίζει πίσω΄΄. Ο ορισμός της ηττοπάθειας σου Σινάνη.\n΄΄ Η νύχτα κράτησε πολύ ΄΄ έχουμε φτάσει πλέον στην τεχνητή νοημοσύνη. Δεν το έχει αντιληφθεί δυστυχώς. Η dolce vita, οι κόκκινες γραβάτες, τα μουσταρδί παπούτσια, οι αμέτρητες φωτογραφίες και η αλαζονεία, δεν περνούν απαρατήρητες.\n’Ωρα να σου θυμίσω πως βύθισες τον λαό στην λάσπη!\nΤο άλλο Δελτίο τύπου! Έρχονται 500 ινδοί tour operators!\nΔυστυχώς δεν έχεις καταλάβει ότι τα Μετέωρα έχουν μετατραπεί σε παγκόσμιο τουριστικό προορισμό. Είσαι προσβλητικός και επικίνδυνος για τον τόπο μας. Γι αυτό και είναι χρήσιμο να διαχωρίσουμε τις τοποθετήσεις σου, σε αυτές που είναι προσβλητικές για τη νοημοσύνη του λαού και αυτές που είναι επικίνδυνες για τον τόπο μας. Όπως επίσης, προσβλητική είναι και η αμνησία που δείχνεις, για τις ωμά ψευδείς υποσχέσεις σου. Απόδειξη όλων αυτών;: Η εξίσου προσβλητική άνεση, με την οποία διατείνεσαι, ότι εφάρμοσες στο ακέραιο τις προεκλογικές υποσχέσεις σου. Προσβλητική τέλος, είναι η πλήρης απουσία σου από κάθε προσπάθεια προώθησης του συλλογικού συμφέροντος και το γεγονός ότι δεν έχεις συνειδητοποιήσει ακόμη το μέγεθος της βλάβης που προκάλεσες, με τους χειρισμούς και τις αποφάσεις σου, για τον τόπο μας.\nΒρίσκεσαι πλέον με την πλάτη στον τοίχο. Ο λαός των Μετεώρων δεν θα επιτρέψει να φορέσεις και παπιγιόν Σινάνη. Η εκδίκηση είναι ένα πιάτο που τρώγεται κρύο.\n«Δημοκρατικός δεν υπήρξες ποτέ, ευγενής, ειλικρινής, ανοιχτόμυαλος και οραματιστής δεν είσαι και δεν θα γίνεις ποτέ «.\nΠαρουσίαση των Τοπικών Συμβούλων Καλαμπάκας και υποψηφίων των Τοπικών Κοινοτήτων του συνδυασμού «Νέο Ξεκίνημα – Ανεξάρτητος Δήμος»\nΧιλιάδες προβολές για το video του Λευτέρη Αβραμόπουλου και έρχονται και οι ψήφοι!


Ελένη Γκίκα: "Ο Γκαίτε έλεγε μάλιστα πως μπορούμε να ελπίζουμε μόνο λόγω των απελπισμένων"\n"Ο Γκαίτε έλεγε μάλιστα πως μπορούμε να ελπίζουμε μόνο λόγω των απελπισμένων"\nO Κωνσταντίνος Τσουκαλάς στο Έθνος της Κυριακής\n“Η Ευρώπη ίσως ψυχορραγεί, αλλά μπορεί κάλλιστα να βρει τον τρόπο να ανανήψει”. Ο πιο αισιόδοξος Κωνσταντίνος Τσουκαλάς που έχουμε συναντήσει. Ο Καθηγητής Κοινωνιολογίας που μάς έκανε γνωστή την “Ελληνική Τραγωδία” το 1981, δεν υπήρξε φοιτητής, μαθητής ή επαρκής αναγνώστης που να μη τη γνώρισε, στο καινούργιο του βιβλίο “Η Ελλάδα της λήθης και της αλήθειας” επιχειρεί και πάλι να κατανοήσει και να ερμηνεύσει τα όσα συμβαίνουν γύρω μας. Προσπαθώντας και πάλι να αναδείξει “προυποθέσεις για την υπέρβαση ενός ανυπόφορου παρόντος”.\n“Πιστεύω και πάντα πίστευα πως εις πείσμα των φαινομένων, η ιστορία δεν έχει πει την τελευταία της λέξη” θα επιμείνει. Κι ας μη ξεχνάμε ότι “Ο Γκαίτε έλεγε μάλιστα πως μπορούμε να ελπίζουμε μόνο λόγω των απελπισμένων”.\nΓια όλα μάς μίλησε. Για την Κρίση και την Ευρώπη των δυο και των πολλών ταχυτήτων, για τον “χορό μας” μέσα σ' αυτή, “τον ρυθμό και την\nαξιοπιστία των επίδοξων χοροδιδασκάλων”. Για την Χρυσή Αυγή και τους Πυρήνες της Φωτιάς, για την “βαθύτερη πεποίθηση πως εκείνοι που ονειρεύονται έναν άλλο, καλύτερο κόσμο τελικώς θα νικήσουν”\n- “Η Ελλάδα της λήθης και της αλήθειας” και υπότιτλος “από τη μακρά εφηβεία στη βίαια ενηλικίωση”, το καινούργιο σας βιβλίο. Επειδή “ξεχάσαμε” βρεθήκαμε εδώ κύριε Τσουκαλά ή επειδή αρνούμαστε να δούμε;\nΟύτε το ένα, ούτε το άλλο. Δεν «βρεθήκαμε» αλλά οδηγηθήκαμε εδώ άθελά μας και μέσα από μια συμπύκνωση ιδιαίτερων συνθηκών που οι υπεύθυνες πολιτικές ηγεσίες ούτε προέβλεψαν ούτε βρήκαν τον τρόπο να ελέγξουν. Με αυτήν την έννοια λοιπόν, οι ευθύνες είναι εξ ορισμού και καθαρά πολιτικές.\n- Δηλαδή, δεν φταίμε κι εμείς για την κρίση; Δεν “τα φάγαμε όλοι μαζί;”\nΔεν υπάρχει τίποτε πιο υποκριτικό από την επιλεκτική χρήση του πρώτου πληθυντικού. Και όταν το «εμείς» στοχεύει τη συλλογική ενοχοποίηση ενός ολόκληρου λαού με στόχο να παραλύσει τις αντιδράσεις του, τότε φθάνουμε στο απόγειο της θρασύτητας.. Εκφράζει μιαν άπειρη περιφρόνηση προς τους άλλους, τις μάζες, την «πλέμπα» των θνητών.\n- Οι συνθήκες, γράφετε στο βιβλίο σας, έχουν τις ρίζες τους σε εκείνα που τελικά επικράτησαν στην μετεμφυλιακή Ελλάδα. Θα μπορούσε να αποφευχθεί η Κρίση και πως;\nΜολονότι η κρίση δεν γεννήθηκε στην Ελλάδα, η ελληνική κοινωνία την πληρώνει πιο βαριά από ο,τι οι άλλες. Και αυτό δεν μπορεί παρά να συνάπτεται με την ιδιαίτερη ιστορία της. Πριν μισό αιώνα, βγαίνοντας από τον εμφύλιο η χώρα μας δεν ήταν μόνο η πιο κατεστραμμένη και φτωχή χώρα της Ευρώπης. Ήταν επίσης και το έσχατο προπύργιο του «ελεύθερου» καπιταλιστικού κόσμου στην Ανατολική Ευρώπη. Σε συνθήκες λοιπόν ψυχρού πολέμου, η Ελλάδα υπήρξε για πολλά χρόνια αντικείμενο μιας ιδιαίτερης γεωπολιτικής και ιδεολογικής «προστασίας» και μεταχείρησης. Η συντήρηση της στοιχειώδους κοινωνικής συναίνεσης προυπέθετε την εγκατάσταση και στήριξη του ιδιαίτερα αναποτελεσματικού, διεφθαρμένου και καταπιεστικού αντιδημοκρατικού κράτους που κυριαρχούσε μέχρι το 1974.\nΚαι η Ευρώπη; Αυτή η αρχικά “αλληλέγγυα;” Τι συνέβη και αυξήθηκαν ή μάλλον φάνηκαν τόσο πολύ οι αντιθέσεις;\nΤο ευρωπαικό πρόταγμα γεννήθηκε μετά τον πόλεμο με στόχο τη δημιουργία ενός ειρηνικού, ενιαίου και αλληλέγγυου κοινωνικού, οικονομικού και τελικώς πολιτικού χώρου. Βαθμιαία και σταθερά, το όνειρο της ευρωπαικής ολοκλήρωσης άρχισε να παίρνει σάρκα και οστά. Όμως, από την εποχή της συνθήκης του Μάαστριχτ, το σχέδιο άρχισε να αλλοιώνεται και να εκφυλίζεται. Λίγο λίγο, η Ευρώπη των λαών μετασχηματιζόνταν σε Ευρώπη των κεφαλαιούχων. Αναπόφευκτα, η επικράτηση των νεοφιλέλευθερων ιδεών είχε ως άμεση προέκταση την ανάσχεση ή ακόμα και κατάργηση των ευρωπαικών μηχανισμών ανακύκλωσης και ανακατανομής του οικονομικού πλεονάσματος, όπως π.χ. τα ΜΟΠ και η κοινή αγροτική πολιτική. Και υπό τις συνθήκες αυτές το ζήτημα της ευρωπαικής ομογενοποίησης δεν μπορούσε παρά να μετατεθεί στις ελληνικές καλένδες\nΔηλαδή, αυτό που ζούμε τι είναι; “πόλεμος”;\nΟ πόλεμος των αγορών είναι πια εγγενές στοιχείο της παγκόσμιας τάξης πραγμάτων. Παντού, εντός και εκτός Ευρώπης, ο νέος «Βορράς» βρίσκεται σε αδυσώπητο οικονομικό πόλεμο με τον νέο «Νότο». Αν λοιπόν συνεχίσει η τρέχουσα κατάσταση, τίποτε δεν μπορεί να αποκλείσει το ενδεχόμενο της διάλυσης όχι μόνο της Ευρωζώνης αλλά ακόμα και της Ευρωπαικής Ένωσης. Και σε μια τέτοια περίπτωση, όλα είναι δυνατά. Όταν οι λαοί δεν μπορούν πια να ελπίζουν σε τίποτε, αίρονται και οι ιστορικές προυποθέσεις για τη δυνατότητα διατύπωσης κοινών οραμάτων, συμφερόντων, αγώνων και προοπτικών.\n- Τελικά, είναι γεγονός “η Ευρώπη των δυο ταχυτήτων;”\nΔύο, τριών, η μάλλον όσων ήθελαν τελικώς προκύψει. Από τη στιγμή που αποδυναμώνεται η πραγματικότητα αλλά και η φαντασίωση της ενότητας, η δυναμική της εσωτερικής διαφοροποίησης άρα και της αποσύνθεσης μπορεί να αποβεί ασυγκράτητη. Πολλώ μάλλον που από τη στιγμή που καταργείται το πρόταγμα της θεσμικής ισοτιμίας, η φυσική πορεία της καπιταλιστικής ανάπτυξης οδηγεί κατ' ανάγκην όχι μόνον στην προιούσα ανισότητα αλλά και στην ιδεολογική και πολιτική της δικαίωση. Υπό τους όρους αυτούς λοιπόν, οι «πολλαπλές» ταχύτητες δεν εμφανίζονται απλώς ως λειτουργικά αναπόφευκτες. Απειλούν επίσης να θεωρηθούν και πολιτικά ευκταίες.\n- Εάν είμαστε εκτός (Ευρώπης ή νομίσματος), για μας θα ήταν καλύτερα;\nΤο μόνο πραγματικό ερώτημα είναι αν πρέπει να μείνουμε στο Ευρώ η αν θα έπρεπε αντιθέτως να επιλέξουμε εκούσια την αναχώρηση μας. Θα μου ήταν εξαιρετικά όμως δύσκολο να ισχυρισθώ πως η χώρα πρέπει να αναλάβει τους τεράστιους κινδύνους μιας μονομερούς απομόνωσης. Πιστεύω λοιπόν πως όντας μέσα στο χορό, δεν μας μένει τίποτε άλλο από το να χορέψουμε. Κρίνοντας όμως οι ίδιοι για την μουσική υπόκρουση, το ρυθμό και την αξιοπιστία των επιδόξων χοροδιδασκάλων. Δεν χρειάζεται λοιπόν να υποκύπτουμε δίχως όρους στα κελεύσματα. Πολλώ μάλλον που προφανώς δεν είμαστε μόνοι. Πολλοί άλλοι Ευρωπαίοι, όλο και περισσότεροι μάλιστα, θέλουν να αλλάξουν βηματισμό και να ξανασκεφθούν το ζήτημα πάνω σε νέες βάσεις. Η Ευρώπη ίσως ψυχορραγεί, αλλά μπορεί κάλλιστα να βρει τον τρόπο να ανανήψει.\n- Πώς εξηγείτε το φαινόμενο της Χρυσής Αυγής; Είναι κάτι που εξελίχθηκε μαζί με την κρίση; Η Ιστορία που επαναλαμβάνεται;\nΗ Χρυσή Αυγή δεν είναι παρά το νοσηρό εκτόπλασμα μιας κοινωνίας που παραπαίει. Το μόνο κακό είναι πως είμαστε υποχρεωμένοι να την πάρουμε στα σοβαρά.\n- Υπάρχει λύση; Φαίνεται να την υπόσχεται κάποιος; Ένας άνθρωπος, μια... μοιραία εξέλιξη, ένα κόμμα...\nΓεννώντας τις ελπίδες της, κάθε εποχή γεννά και τις χίμαιρες και τις αυταπάτες της. Από τη μια μεριά, τίποτε δεν είναι ποτέ μοιραία προδιαγεγραμμένο. Από την άλλη, η συσσωρευμένη απόγνωση και οργή δεν μπορεί παρά να οδηγήσουν το πολιτικό σκηνικό σε ριζική μετάλλαξη. Το ζήτημα λοιπόν δεν είναι ποιος υπόσχεται τι, και με βάση ποια προαπαιτούμενα. Πολύ σημαντικότερη είναι η συντήρηση της αξιοπιστίας της κοινωνικής ελπίδας. Και αυτή δεν τροφοδοτείται από την αποστασιοποίηση και την αδιαφορία, αλλά από την απελπισία. Ο Γκαίτε έλεγε μάλιστα πως μπορούμε να ελπίζουμε μόνο λόγω των απελπισμένων. Όσο πιστεύουμε ότι τα πράγματα μπορεί να αλλάξουν μέσα από τη συλλογική μας δράση τόσο και ενισχύονται και οι πιθανότητες να αλλάξουν πράγματι.\n- Πολλοί μιλούν για το τέλος της Ευρώπης, μάς τέλειωσε πια “το όνειρο για ένα καλύτερο κόσμο;”\nΤίποτε δεν έχει τελειώσει. Το γεγονός ότι μαζί με τον υπό έκρηξη Νότο αρχίζουν να αφυπνίζονται και οι λαοί του Βορρά είναι ευοίωνο. Και το γεγονός ότι αυτά συμβαίνουν στην Ευρώπη δεν είναι τυχαίο. Δεν πρέπει να ξεχνάμε πως η Ευρώπη είναι η πατρίδα του Διαφωτισμού και η κοιτίδα των κοινών αξιακών μας αφετηρίων. Η ελευθερία, η ισότητα, η αδελφότητα και η δικαιοσύνη εξακολουθούν να είναι οι μεγάλες λέξεις που ακόμα και σήμερα δίνουν πνοή και νόημα σε αυτό που ονομάζουμε πολιτισμό. Το όνειρο για ένα καλύτερο κόσμο δεν έχει λοιπόν πεθάνει, δεν μπορεί να πεθάνει. Από τη στιγμή που πολλές από τις νέες λέξεις που έρχονται τώρα στο προσκήνιο, όπως π.χ. η αποτελεσματικότητα, είναι συνδυάσιμες με την απόλυτη βαρβαρότητα, μπορούμε να ελπίζουμε πως ο συνεχώς αυτοστοχαζόμενος ευρωπαικός πολιτισμός θα ανανήψει. Ο άνθρωπος δεν μπορεί να ζήσει ούτε μόνον επ' άρτω, ούτε μόνο με εκλογικευτικά ψέμματα.\n- Μπορεί δλδ να προκύψουν λύσεις αναίμακτες;\nΗ παραδοχή ότι οι «λύσεις» για οποιοδήποτε πρόβλημα πρέπει να είναι αναίμακτες και όσο γίνεται πιο συναινετικές ακόμα και αν μοιάζουν λιγότερο άμεσες και «αποτελεσματικές» δεν συνάπτεται μόνον με την πολιτιστική απέχθεια που μας προκαλεί η βία, αλλά και με την επίγνωση ότι η βια και το αίμα συνηθίζουν πάντα να επιστρέφουν δριμύτερα, με μακροιστορικό αποτέλεσμα να διαστρέφουν και να αλλοιώνουν τα αφετηριακά προτάγματα. Θα 'λεγε κανείς λοιπόν πως η προτεραιότητα της άμεσης αποτελεσματικότητας δεν είναι πάντα «αποτελεσματική».\n- Μπορεί να θεωρηθούν “οι πυρήνες της φωτιάς” σαν το καινούργιο πρόσωπο της τρομοκρατίας;\nΤο πρόβλημα με τους «πυρήνες» φαίνεται να είναι ότι βρίσκονται και δρουν ανεξάρτητα και πέραν από οποιοδήποτε συγκεκριμένο πολιτικό πρόταγμα. Είναι προιόντα οργής και απόγνωσης και όχι απόσταγμα μιας εσκεμμένης στρατηγικής επιλογής. Δεν στοχεύουν να καταλύσουν μιαν εξουσία αλλά απλώς να «εκδικηθούν» μια κοινωνία που απεχθάνονται. Και με αυτήν την έννοια, βρίσκονται στους αντίποδες του Μαρξ η ακόμα και του Μπακούνιν.\n- Τριάντα δυο χρόνια περάσανε, και η “Ελληνική τραγωδία” κύριε Τσουκαλά, πάλι μπροστά μας;\nΌχι μπροστά μας, πίσω μας. Υπάρχει όμως μια αντιστοιχία. Τότε όπως και τώρα κινητοποιήθηκα από μια συγκυρία που δεν έμοιαζε να οδηγεί πουθενά. Τότε όπως και τώρα επιχείρησα να καταλάβω και να ερμηνεύσω αυτά που συνέβαιναν γύρω μου. Τότε όπως και τώρα, προσπάθησα να αναδείξω προυποθέσεις για την υπέρβαση ενός ανυπόφορου παρόντος. Πιστεύω και πάντα πίστευα πως εις πείσμα των φαινομένων, η ιστορία δεν έχει πει την τελευταία της λέξη.\n- Δηλαδή, είστε αισιόδοξος...\nΔεν μπορεί παρά να είμαι. Και δεν είναι μόνον η αισιοδοξία μιας καρδιάς που καλείται πάντα να υπερφαλλαγίσει την εγγενή απαισιοδοξία μιας σκέψης που καρκινοβατεί. Είναι η βαθύτερη πεποίθηση πως εκείνοι που ονειρεύονται έναν άλλο, καλύτερο κόσμο τελικώς θα νικήσουν. Δεν ξέρω βέβαια ούτε πώς ούτε πότε. Η μόνη μου απαισιοδοξία είναι ότι δεν θα είμαι ίσως εδώ για να συμμετάσχω στην απόλαυση του.\nΟ Κωνσταντίνος Τσουκαλάς γεννήθηκε στην Αθήνα το 1937. Μετά τις σπουδές του στη Νομική Σχολή του Πανεπιστημίου Αθηνών, ακολούθησε μεταπτυχιακές σπουδές Φιλοσοφίας του Δικαίου και Κοινωνιολογίας στα Πανεπιστήμια Heidelberg, Μονάχου, Παρισιού και Yale. To 1974 ανακηρύσσεται Διδάκτορας Γραμμάτων και Ανθρωπιστικών Επιστημών στο Πανεπιστήμιο Παρισίων. Από το 1961 έως το 1998 ασκεί δικηγορία στην Αθήνα. Απασχολήθηκε ως ερευνητής στο Κέντρο Κοινωνικών Ερευνών Αθηνών (1963-1967) και στο γαλλικό Εθνικό Κέντρο Επιστημονικών Ερευνών (1968). Κατά τα έτη 1968-1985 υπήρξε καθηγητής κοινωνιολογίας του Πανεπιστημίου Παρισίων και από το 1985 και έκτοτε είναι ομότιμος καθηγητής Κοινωνιολογίας στο Τμήμα Πολιτικών Επιστημών και Δημόσιας Διοίκησης του Πανεπιστημίου Αθηνών. Παράλληλα από το 1981 έως το 1989 άσκησε καθήκοντα επιστημονικού Διευθυντή στο Εθνικό Κέντρο Κοινωνικών Ερευνών. Το 1993 ορίζεται Πρόεδρος του Δ.Σ. του ΕΚΚΕ, θέση που διατηρεί έως το 1995. Έχει επίσης διατελέσει Πρόεδρος της Ένωσης Ελλήνων Κοινωνιολόγων, Μέλος του Ανωτάτου Συμβουλίου Έρευνας και Τεχνολογίας, επισκέπτης Καθηγητής στα Πανεπιστήμια Παρισίων, Princeton, Nέας Υόρκης, της Πόλεως του Μεξικού, καθώς και στο Τμήμα Οικονομικών Επιστημών του Πανεπιστημίου Αθηνών, αρχηγός της ελληνικής αντιπροσωπείας στη Διάσκεψη Κορυφής του Ο.Η.Ε. για την Κοινωνική Ανάπτυξη (1994-1996) και μέλος του Δ.Σ. του Ιδρύματος Ελληνικού Πολιτισμού. Είναι σήμερα Πρόεδρος του Δ.Σ. του εθνικού Μουσείου Σύγχρονης Τέχνης, μέλος του Δ.Σ. της Πολιτιστικής Ολυμπιάδας, μέλος της Εθνικής Επιτροπής Βιοηθικής και μέλος του ερευνητικού συμβουλίου του Ολυμπιακού Μουσείου της Λωζάννης. Έχει στο ενεργητικό του πολλές δημοσιεύσεις και βιβλία, μεταξύ των οποίων : "Τhe Greek Tragedy", 1968, "Eξάρτηση και αναπαραγωγή. Ο κοινωνικός ρόλος των εκπαιδευτικών μηχανισμών στην Ελλάδα", 1976, "Κράτος και κοινωνική ανάπτυξη. Η συγκρότηση του δημόσιου χώρου στην Ελλάδα", 1980, "Κράτος, εργασία, κοινωνία στη μεταπολεμική Ελλάδα", 1985, "Είδωλα Πολιτισμού. Ελευθερία, Ισότητα, Αδελφότητα στη σύγχρονη Πολιτεία", 1991, "Ταξίδι στο Λόγο και στην Ιστορία", 1996, "Περιπέτειες Σημασιών. Η εξουσία ως "λαός" και ως "έθνος", 1999, "Πόλεμος, μνήμη και τέχνη", 2000, "Η Πολιτική σήμερα. Ο Νίκος Πουλαντζάς και η επικαιρότητα του έργου του", 2001, "Ανα-γνώσεις", 2002. Aπό το 2000 είναι τακτικό μέλος της Εθνικής Επιτροπής Βιοηθικής. Μιλά αγγλικά, γαλλικά, γερμανικά και έχει γνώσεις ιταλικών και ισπανικών (πηγή: βιβλιονέτ)\nΤα βιβλία του, μεταξύ άλλων:\n“Η Ελληνική Τραγωδία” (1981, εκδ. Λιβάνη)\n“Κράτος, κοινωνία, εργασία στην μεταπολεμική Ελλάδα” (1987, Θεμέλιο)\n“Είδωλα πολιτισμού” (1991, Θεμέλιο)\n“Εξάρτηση και αναπαραγωγή” (1992, Θεμέλιο)\n“Ταξίδι στο λόγο και την ιστορία” (1996, Πλέθρον)\n“Κοινωνική ανάπτυξη και κράτος” (1999, Θεμέλιο)\n“Η εξουσία ως λαός και ως έθνος” (1999, Θεμέλιο)\n“Πόλεμος, μνήμη και τέχνη” (2000, Καστανιώτη)\n“Ανα-γνώσεις” (2002, Καστανιώτη)\n“Πόλεμος και ειρήνη” (2006, Καστανιώτη)\n“Η επινόηση της ετερότητας” (2010, Καστανιώτη)\n“Ελλάδα της λήθης και της αλήθειας” (2012, Θεμέλιο)\nΑναρτήθηκε από Eleni Gika στις 12:05 μ.μ.


ΓΥΑΛΙ ΗΛΙΟΥ MARC JACOBS MJ343/S 807 063BN, Unisex Μάσκα, ΣΕ Μαύρο ΧΡΩΜΑ | myoptical.gr\nMARC JACOBS MJ343/S 807 063BN\nUnisex γυαλιά ηλίου Marc jacobs MJ343/S/807/063BN σχήμα Μάσκα\nΚωδικός Προϊόντος: PRD-01-000195075\nUnisex γυαλιά ηλίου MARC JACOBS MJ343/S 807 063BN σε σχήμα Μάσκα της εταιρείας Marc jacobs. Tα γυαλιά ηλίου MARC JACOBS MJ343/S 807 063BN έχουν σκελετό Κοκκάλινο με χρώμα Μαύρο. Όσον αφορά τους φακούς του, είναι 100% άθραυστοι και παρέχουν ολοκληρωμένη προστασία κατά των βλαβερών ακτίνων UVA και UVB. Το γυαλί ηλίου MARC JACOBS MJ343/S 807 063BN μπορείτε να το δοκιμάσετε και στο φυσικό μας κατάστημα, Μεγάλου Αλεξάνδρου 69 στον Εύοσμο.\nΤο μοντέλο MJ343/S/807/063BN της εταιρείας Marc jacobs καθώς και όλα τα προϊόντα που θα βρείτε στο ηλεκτρονικό μας κατάστημα myoptical.gr συνοδεύεται απο πιστοποιητικό γνησιότητας και εγγύηση κατασκευαστή.\nΗ συσκευασία αποστολής περιλαμβάνει το γυαλί ηλίου MARC JACOBS MJ343/S 807 063BN, τη γνήσια προστατευτική θήκη της εταιρείας Marc jacobs, το γνήσιο καθαριστικό μαντιλάκι για τους φακούς σας, καθώς και όλα τα πιστοποιητικά γνησιότητας (εφόσον παρέχονται απο τον κατασκευαστή).\nTo MARC JACOBS MJ343/S 807 063BN μπορείτε να το επιστρέψετε εύκολα, αν εντοπίσετε κάποιο πρόβλημα ή αν αλλάξετε γνώμη για την επιλογή σας. Για περισσότερες πληροφορίες σχετικά με την πολιτική επιστοφών μάθετε στη σελίδα μας Όροι χρήσης και ασφάλεια.


Εθνικός Άχνας - Ανόρθωση 12/7 | Προγνωστικά για Στοίχημα\nΟ συγκεκριμένος αγώνας παίχτηκε πριν 391 ημέρες. Για να δείτε την τελευταία αναμέτρηση πατήστε εδώ: Εθνικός Άχνας - Ανόρθωση στις 23/2/2020\n86' Efstathiou Ioannis\n5/12/2010 Ανόρθωση Εθνικός Άχνας 1 - 1\nΗ ομάδα Εθνικός Άχνας νίκησε στους τελευταίους 4 από 5 αγώνες σε όλες τις διοργανώσεις.\nΣτους τελευταίους 4 από 5 αγώνες της ομάδας Εθνικός Άχνας, μπήκαν περισσότερα από 2.5 γκολ (σε όλες τις διοργανώσεις).\nΗ ομάδα Εθνικός Άχνας νικούσε στο ημίχρονο στους τελευταίους 4 από 5 αγώνες σε όλες τις διοργανώσεις.\nΗ ομάδα Ανόρθωση ήταν ισόπαλη στο ημίχρονο στους τελευταίους 4 από 5 αγώνες σε όλες τις διοργανώσεις.


Η διάσημη τραγουδίστρια αποκάλυψε τη σχέση της με τον πιο αστείο τρόπο - NewsPro.gr\nΗ ίδια κοινοποίησε τις πιο ωραίες φωτογραφίες τους.\nΈνα άρθρο στάθηκε αφορμή για τη διάσημη τραγουδίστρια για να γνωστοποιήσει τη σχέση της με τον νέο της σύντροφο. Μπορεί το 2020 να έκανε αρκετές προσπάθειες να τα βρει ξανά με τον πρώην της, όμως η χρονιά που έφυγε την άφησε single. Ή τουλάχιστον αυτή την αίσθηση είχαμε μέχρι και πριν μερικά 24ωρα. Να όμως που η τραγουδίστρια όχι μόνο δεν είναι single, όχι μόνο έχει ξεπεράσει τον πρώην της, αλλά είναι και σε σχέση ξανά.\nΝαι ναι, καλά διαβάζεις, σε σχέση. Η 32χρονη τραγουδίστρια αναγκάστηκε να κάνει γνωστή τη σχέση της έπειτα από ένα δημοσίευμα που κυκλοφόρησε και την έδειχνε να τρώει με τον νέο της σύντροφο, και οι φωτογραφίες της ήταν πραγματικά τραγικές. Και δεν το λέμε εμείς αλλά η ίδια.\nΔεν την ενόχλησε τόσο το γεγονός πως την εντόπισαν με τον νέο της σύντροφο, όσο η φωτογραφία που χρησιμοποιήσαν οι παπαράτσι για να βγάλουν το εν λόγω κείμενο. Στη φωτό λοιπόν η γωνία λήψης ήταν τόσο κακή που μέχρι και η ίδια απόρησε και περιέγραψε τον εαυτό της ως εξής: «Μοιάζω σαν έναν ηλικιωμένο που έχει μια βάρκα και μεγαλώνει τα μαλλιά του μόνος του, σε ένα παλιό ξεπερασμένο κούρεμα».\nΠροηγούμενο Δούκισσα Νομικού: Δείτε τη φωτογραφία που δημοσίευσε με τα παιδιά της\nΕπόμενο Γιος γνωστής Ελληνίδας δημοσιογράφου ντύθηκε Spiderman


Σταμάτα να ψάχνεις μια ιδέα δισεκατομμυρίων. Το «κλειδί» είναι αλλού: Εξηγεί ένας πετυχημένος CEO | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΣταμάτα να ψάχνεις μια ιδέα δισεκατομμυρίων. Το «κλειδί» είναι αλλού: Εξηγεί ένας πετυχημένος CEO\nΣταμάτα να ψάχνεις μια ιδέα δισεκατομμυρίων. Το «κλειδί» είναι αλλού: Εξηγεί ένας πετυχημένος CEO\nΗ πιο συνηθισμένη άποψη, λέει ότι για να φτάσει στην επιτυχία ένας επιχειρηματίας, πρέπει να βρει την σούπερ ιδέα και να μπει με καινοτόμο τρόπο σε μεγάλες αγορές. Η άποψη αυτή είναι λάθος. Τουλάχιστον αυτό σημειώνει σε άρθρο του στο αμερικανικό Fortune, ο συνιδρυτής και CEO της Travel Ticker, Eimantas Balciunas.\nΌπως εξηγεί, όντως, είναι εντυπωσιακό όταν ένας επιχειρηματίας βρίσκει μια ιδέα δισεκατομμυρίων και αλλάζει την ζωή των ανθρώπων. Ταυτόχρονα όμως, το συγκεκριμένο σενάριο είναι σπάνιο. Λιγότερες από 200 tech startups σε όλο τον κόσμο, έχουν αποτίμηση πάνω από 1 δισ. ευρώ η κάθε μια.\nΑυτό που οι νέοι επιχειρηματίες συχνά δεν βλέπουν, είναι ότι δεν χρειάζεται να βρεις μια «χρυσή» ιδέα για να φτάσεις στην επιτυχία. Ούτε να δημιουργήσεις μια νέα αγορά. Ούτε να εισάγεις μια καινοτομία. Αρκεί να ξεκινήσεις κάτι που αγαπάς και ήδη γνωρίζεις καλά. Στη συνέχεια μπορείς να πάρεις ιδέες από προϊόντα που ήδη υπάρχουν στην αγορά, να κάνεις τις αλλαγές σου και να εστιάσεις στο δημιουργικό μάρκετινγκ.\nΟ CEO τονίζει ότι αντί να περιμένεις να βρεις την ιδέα δισεκατομμυρίων, πρέπει να ξεκινήσεις με αυτά που έχεις. Στην εποχή μας άλλωστε, τα τεχνολογικά εργαλεία που έχουμε στα χέρια μας είναι πολλά και διευρύνονται συνεχώς. Έτσι μπορείς να τα καταφέρεις.\nΟι δύο νέες αλλαγές που μόλις κατέφτασαν στο WhatsApp


Μόνιμα θα μείνουν στην Ελλάδα χιλιάδες πρόσφυγες | ΤΟ ΠΑΡΟΝ\nΜόνιμα θα μείνουν στην Ελλάδα χιλιάδες πρόσφυγες\nDecember 4, 2017 στις κατηγορίες ΕΥΡΩΠΗ - ΚΟΣΜΟΣ,ΠΟΛΙΤΙΚΗ,\nΑντιμέτωπη με τον κίνδυνο να εγκλωβιστούν για μεγάλο χρονικό διάστημα επί ελληνικού εδάφους χιλιάδες πρόσφυγες βρίσκεται η χώρα μας. Κι αυτό διότι οι Ευρωπαίοι δεν σκοπεύουν να τηρήσουν τη δέσμευσή τους για τη λειτουργία νέου, μόνιμου μηχανισμού μετεγκατάστασης 160.000 περίπου προσφύγων από Ελλάδα και Ιταλία σε χώρες της Ευρωπαϊκής Ένωσης. Αυτό προκύπτει από απάντηση του επιτρόπου Δ. Αβραμόπουλου σε ερώτηση του ευρωβουλευτή της Λαϊκής Ενότητας Ν. Χουντή και άλλων 53 ευρωβουλευτών.\nΟι Ευρωπαίοι αρνούνται να τηρήσουν τις δεσμεύσεις τους για μετεγκατάσταση, σύμφωνα με τον Αβραμόπουλο\n«Δεν θα υπάρξει νέος, μόνιμος μηχανισμός μετεγκατάστασης, ούτε παράταση του υφιστάμενου, που έληξε στις 26 Σεπτεμβρίου», ανέφερε ο κ. Αβραμόπουλος. Μάλιστα σύντομα θα αναλάβει θεσμικού χαρακτήρα πρωτοβουλία που θα βάζει στο αρχείο τη συγκεκριμένη δέσμευση. Υπενθυμίζεται ότι το 2015 η Κομισιόν, διά στόματος Ζαν-Κλοντ Γιούνκερ, είχε δεσμευτεί για τη μετεγκατάσταση 160.000 προσφύγων από την Ελλάδα και την Ιταλία για το διάστημα από τον Σεπτέμβριο του 2015 μέχρι τον αντίστοιχο μήνα του 2017. «Η Επιτροπή δεν θεωρεί σκόπιμο, στην παρούσα φάση, να παρουσιάσει νέα πρόταση μετεγκατάστασης», τόνισε ο κ. Αβραμόπουλος. «Η μεταρρύθμιση του συστήματος του Δουβλίνου αποτελεί μοναδική λύση διαρθρωτικού χαρακτήρα.\nΕπείγει η επίτευξη προόδου στην κατεύθυνση πολιτικής συμφωνίας στο θέμα αυτό», πρόσθεσε. Και για να γίνει ακόμη πιο σαφής ως προς τις προθέσεις της Κομισιόν, ο κ. Αβραμόπουλος σημείωσε ότι «η Επιτροπή δεν σκοπεύει να μεταβάλει την πολιτική της σχετικά με τις μεταφορές επιστροφής στην Ιταλία και την Ελλάδα βάσει του καθεστώτος του Δουβλίνου».\nTags: ΑΒΡΑΜΟΠΟΥΛΟΣ , ευρωπη-κοσμοσ , πολιτικη , πρόσφυγες


Αύξηση ενδοοικογενειακής βίας και διαζυγίων στην εποχή του κορονοϊού- Τι λέει στο nofakenews.gr η Ψυχολόγος- Ψυχοθεραπεύτρια, Χρυσάνθη Πασσά\nNo Fake News\t 16 Απριλίου 2020\nΣυνέντευξη στον Βασίλη Σπυρόπουλο\nΗ πανδημία του Covid-19 έχει αλλάξει τον τρόπο με τον οποίο ζούμε. Ό, τι μέχρι σήμερα θεωρούσαμε δεδομένο και αυτονόητο, πλέον δεν είναι. Η καθημερινότητά μας έχει δεχθεί πολλαπλά, ισχυρά χτυπήματα, τα οποία δεν αποκλείεται να αφήσουν το στίγμα τους όταν όλο αυτό θα είναι πια παρελθόν. Η κοινωνική απόσταση (social distancing), η απομόνωση μέσα στο σπίτι για να να προστατεύσουμε εμάς και τους άλλους, τα μέτρα υγιεινής και προστασίας, τα ειδικά μέτρα απαγόρευσης κυκλοφορίας, έχουν φέρει τα πάνω κάτω στη ζωή μας, σε τέτοιο βαθμό που δεν μένουν ανεπηρέαστες ούτε οι διαπροσωπικές μας σχέσεις, δηλαδή το πως συμπεριφερόμστε στην οικογένειά μας, κυρίως στους δικούς μας ανθρώπους, στον σύζυγο ή στην σύζυγό μας και στα παιδιά μας. Αναζητώντας απαντήσεις, το nofakenews.gr έθεσε όλα αυτά τα σοβαρά ζητήματα, που μας αφορούν έστω και αν δεν θέλουμε να αναγνωρίσουμε την ύπαρξή τους, στην Ψυχολόγο- Ψυχοθεραπεύτρια, Χρυσάνθη Πασσά.\nΚυρία Πασσά, διαβάζουμε ότι έχουν αυξηθεί, στους ζωφερούς καιρούς της πανδημίας του κορονοϊού που όλοι μας βιώνουμε, τα κρούσματα ενδοοικογενειακής βίας τόσο παγκοσμίως, όσο και στην χώρα μας. Πως επηρέαζει η καραντίνα τις σχέσεις ανάμεσα στα μέλη μιας οικογένειας;\nΚατά τη διάρκεια αυτής της ιδιαίτερης περιόδου που όλοι περνάμε, σίγουρα οι σχέσεις ανάμεσα στα μέλη μιας οικογένειας επηρεάζονται αρκετά. Τα ζευγάρια περνάνε περισσότερες ώρες μαζί και μπορεί οι σύζυγοι να μένουν στο σπίτι περισσότερες ώρες. Σε τέτοιες συνθήκες παρατηρείται έξαρση της οικογενειακής βίας παγκοσμίως. Ωστόσο, αξίζει να τονιστεί ότι οι συνθήκες αυτές είναι η αφορμή, αφού ένας κακοποιητικός σύντροφος ή πατέρας θα εκδηλωνόταν έτσι κι αλλιώς. Παρόλα αυτά, ο περιορισμός που έχει τεθεί ως μέτρο πρόληψης αποτελεί ένα επιπλέον «όπλο» στα χέρια των ανθρώπων που ασκούν βία. Σύμφωνα με έρευνα του Guardian, οι καταγγελίες για αύξηση ενδοοικογενειακής βίας αυξήθηκαν κατά 30% στην Κύπρο και στην Ιταλία από την αρχή της πανδημίας. Στις στιγμές αυτές είναι σημαντικό το θύμα να θυμάται ότι δεν είναι μόνο. Η καταγγελία είναι το πρώτο βήμα, ενώ παράλληλα μπορούν να απευθυνθούν στην τηλεφωνική γραμμή της Γενικής Γραμματείας Οικογενειακής Πολιτικής και Ισότητας Φύλων (15900), που λειτουργεί όλο το 24ωρο.\nΥπό τις συνθήκες που ζούμε, φαίνεται ότι πολλαπλασιάζονται οι διαμάχες και οι συγκρούσεις ανάμεσα στα ζευγάρια, παντρεμένα ή όχι, που καταλήγουν σε χωρισμό ή διαζύγιο. Αυτό πως εξηγείται; Μια ήδη κακή σχέση μπορεί να χειροτερεύσει και να οδηγήσει στο μη περαιτέρω; Πως μπορεί να σωθεί ένας γάμος;\nΤα ζευγάρια περνάνε περισσότερες ώρες μαζί από αυτές που είχαν συνηθίσει ή πιθανώς και από αυτές που θα ήθελαν. Η κατάσταση αυτή μπορεί να εντείνει τους καυγάδες και τους διαπληκτισμούς. Το άγχος και η αβεβαιότητα που προκαλούνται από τον ιό, η οικονομική ανησυχία, καθώς και συνολικά η διαφορετική καθημερινότητα που βιώνουν οι οικογένειες είναι κάποιοι μόνο από τους παράγοντες που επηρεάζουν τις σχέσεις μεταξύ των μελών μιας οικογένειας. Αν στην εξίσωση αυτή προστεθεί και η ύπαρξη παιδιών, καθώς και οι ανάγκες τους, αντιλαμβάνεται κανείς ότι οι απαιτήσεις αυξάνονται. Είναι σημαντικό να θυμόμαστε όλοι ότι η ένταση των δυσάρεστων συναισθημάτων αυξάνεται εν μέσω τέτοιων κρίσεων. Καθημερινά τσακωμοί μπορούν να πολλαπλασιαστούν εξαιτίας του κορονοϊού. Ωστόσο, για να φτάσει ένα ζευγάρι στο χωρισμό θα έπρεπε να βρίσκεται από πριν σε μια μέτρια ή κακή φάση της σχέσης του. Το σημαντικότερο για να υπάρξει μια ισορροπία είναι να λαμβάνει υπόψιν ο ένας τις ανάγκες, τους φόβους και τα θέλω του άλλου. Πρακτικές λύσεις που μπορούν να βοηθήσουν είναι: 1) καταμερισμός των δουλειών του σπιτιού, 2) δημιουργία έστω και μικρού προσωπικού χώρου για τον καθένα, ώστε να δίνεται χώρος στην ατομικότητα του καθενός, 3) δημιουργικές δραστηριότητες, ατομικές ή και σε δυαδικό επίπεδο, όπως η γυμναστική, η εκμάθηση μιας ξένης γλώσσας και τα επιτραπέζια παιχνίδια.\nΜε ποιους τρόπους μπορούμε να εξηγήσουμε στα παιδιά και στους ηλικωμένους τι σημαίνει "μένουμε σπίτι";\nΑναφορικά με τα παιδιά προσχολικής ηλικίας, φροντίζουμε πάντα να χρησιμοποιούμε κατάλληλο λεξιλόγιο και περιορισμένη πληροφορία. Τονίζουμε την ανάγκη παραμονής στο σπίτι, καθώς και τη ρουτίνα υγιεινής μέσα από δραστηριότητες που μπορούμε να τους δείξουμε, ώστε όλο αυτό να παραπέμπει και σε παιχνίδι. Τους δείχνουμε τις διαδικασίες πλυσίματος χεριών και ό,τι άλλο χρειάζεται, επαναλαμβάνοντας αρκετές φορές τη διαδικασία μαζί τους. Σε παιδιά σχολικής ηλικίας, που σίγουρα αντιλαμβάνονται περισσότερα πράγματα, χρησιμοποιούμε λεξιλόγιο που αναλογεί στην ηλικία τους. Απαντάμε στις ερωτήσεις που μας θέτουν και αποφεύγουμε την έκθεση τους στα ΜΜΕ, όπου υπάρχει αυτή η υπερπληροφόρηση για τον ιό. Τονίζουμε κι εδώ φυσικά τη σημασία του να μένουνε σπίτι και να τηρούμε τις συνθήκες υγιεινής. Ανεξαρτήτως ηλικίας των παιδιών, το σημαντικότερο όλων είναι να διατηρούμε την ασφάλεια τους. Επίσης, βοηθητικός είναι ο οδηγός που έχει εκδώσει ο Σύλλογος Ελλήνων Ψυχολόγων για τα παιδιά και τη διαχείριση της κατάστασης, όπου μπορείτε να βρείτε στο ακόλουθο link: http://www.seps.gr/images/Corona_GREEK_version.pdf.\nΤέλος, σχετικά με τους ηλικιωμένους, αποφεύγουμε να μεταδίδουμε άγχος και πανικό σχετικά με την κατάσταση και εστιάζουμε στη σημασία της πρόληψης. Τους προτρέπουμε να μη γίνονται αποδέκτες παραπληροφόρησης και να επιλέγουν συγκεκριμένο χρόνο που θα ενημερωθούν για τα νέα δεδομένα σχετικά με τον ιό. Επιπλέον, εξηγούμε ότι η δυσκολία στα άτομα τρίτης ηλικίας έγκειται στο ότι η άμυνα του οργανισμού είναι μειωμένη με αποτέλεσμα να νοσήσουν πιο εύκολα και να παρουσιάσουν επιπλοκές. Τονίζουμε τη σημασία του να μείνουν σπίτι και να τηρούν τους κανόνες υγιεινής.\nΣε λίγες μέρες θα γιορτάσουμε το Πάσχα. Μήπως οι πρωτόγνωρες συνθήκες κάτω από τις οποίες θα αναγκαστούμε να γιορτάσουμε συμβάλλουν στο να αγχωθούμε περισσότερο, οδηγώντας μας ακόμη και σε σημεία απόγνωσης;\nΤο Πάσχα, όπως και οι περισσότερες γιορτές, είναι συνυφασμένες στο μυαλό του ανθρώπου με οικογενειακά τραπέζια και συναντήσεις με αγαπημένα άτομα. Σίγουρα φέτος θα είναι ένα διαφορετικό Πάσχα για όλους μας και είναι λογικό να μας καταβάλλουν δυσάρεστα συναισθήματα. Είναι εντάξει να νιώθουμε έτσι και ο κάθε ένας από εμάς χρειάζεται το δικό του χρόνο και τρόπο να προσαρμοστεί στα νέα δεδομένα. Η τεχνολογία είναι ένας τρόπος να έρθουμε πιο κοντά στα αγαπημένα μας πρόσωπα, π.χ. δοκιμάστε να κάνετε μια συνομιλία στο skype με τα αγαπημένα σας πρόσωπα, ώστε να γεφυρώσετε κάπως την απόσταση που υπάρχει. Το σημαντικότερο, όμως, είναι να κρατάμε στο μυαλό μας ότι μένοντας σπίτι μας τώρα, ακόμη και αν είμαστε μόνοι, μας δίνεται η δυνατότητα να γιορτάσουμε αργότερα με όλα τα αγαπημένα μας πρόσωπα.\nενδοοικογενειακή βία και διαζύγια


χρόνια. Ο λόγος για τον 67χρονο Στιούαρτ Άστιλ, που έβαλε πρόσφατα τέλος σε ένα απίθανο σερί: από το 1973 που ήταν καλεσμένος σ’ έναν γάμο ο Αστιλ είχε παρακολουθήσει τα επόμενα 1.786 παιχνίδια της Νότιγχαμ σε όλες τις διοργανώσεις. Δεν είχε χάσει κανένα από τότε. «Περίμενα ότι κάποια στιγμή αυτό το σερί θα τελείωνε, αλλά δεν περίμενα ότι αυτό θα γινόταν τώρα», έλεγε περίλυπος ο Άστιλ και συμπλήρωσε: «Δεν ήξερα, δεν θυμόμουν πώς είναι να ακούς ένα ματς στο ραδιόφωνο». Από το 1956 έως και το παιχνίδι με την Μπέρνλι ο Στιούαρτ Άστιλ είχε χάσει μόλις δύο παιχνίδια της Νότιγχαμ Φόρεστ. Έχει παρακολουθήσει δηλαδή 2.534 αγώνες, έχει δει την ομάδα του με το μακαρίτη Μπράιαν Κλαφ να φτάνει ως την κορυφή της Ευρώπης, αλλά έχει ζήσει και πολλές πίκρες. Το σίγουρο είναι ότι ο 67χρονος συνταξιούχος σιδηροδρομικός έχει ήδη βάλει τ’ όνομά του στα βιβλία της ιστορίας του αγγλικού ποδοσφαίρου. Και το να μετρήσεις από το ένα ως το 1.786 δίχως διακοπή είναι δύσκολο, πόσο μάλλον να παρακολουθήσεις τόσα συνεχόμενα ματς εντός και εκτός έδρας.\nΔέκα ονόματα που λατρεύουμε να προφέρουμε λάθος...\nΠώς θα σας φαινόταν αν κάποια μέρα ο κόσμος γύρω σας αποφάσιζε να προφέρει τ’ όνομά σας λάθος; Όπως θα φαινόταν και σε κάθε ξένο ποδοσφαιριστή του οποίου τ’ όνομα αλλάζουμε στην Κύπρο και στην Ελλάδα, και κατά πάσα πιθανότητα και σε άλλες χώρες, ανάλογα με το πώς είναι πιο εύηχο και εύκολο για να το πούμε. Η ιστοσελίδα SportDay.gr συγκέντρωσε δέκα τέτοιες περιπτώσεις... Νούμερο 10: Κιμ Σέλστρεμ Τον γνωρίσαμε από την θητεία του στη γαλλική Λιόν και από τα δημοσιεύματα που τον θέλουν εδώ και 3-4 χρόνια να φοράει τη φανέλα του Ολυμπιακού. Το όνομά του προφέρεται στην Ελλάδα ως Κιμ Κάλστρομ, αλλά τα διαλυτικά πάνω από τα\nδύο φωνήεντα στο επίθετό του κάνουν το «α» και το «ο» να διαβάζονται με «ε», ενώ το «κ» διαβάζεται «σ». Νούμερο 9: Ζλάταν Ιμπραχίμοβιτς Εδώ έχουμε θέμα. Αν και ο ποδοσφαιριστής της Παρί Σεν Ζερμέν διαβάζεται ως «Ιμπραΐμοβιτς» στην Ελλάδα, η προφορά του είναι «Ιμπραχίμοβιτς» όπως μπορούμε να διαπιστώσουμε από περιγραφές Βόσνιων, απ’ όπου κατάγεται. Νούμερο 8: Ντιρκ Κάουτ Αν είχαμε θέμα πριν, εδώ έχουμε θεματάρα. Έχουμε ακούσει να προφέρουν τον\nΟλλανδό πρώην επιθετικό της Λίβερπουλ με χίλιους δυο τρόπους. Από Κάιτ έως Κόουτ. Παρ’ όλα αυτά, το σωστό είναι Κάουτ, όπως έχει δηλώσει και ο ίδιος. Αυτό σημαίνει πως η σωστή προφορά του Γιόχαν Κρόιφ, μάλλον είναι Γιόχαν Κράουφ, αφού έχει τον ίδιο δίφθογγο (σ.σ.: uy) με το επώνυμο του επιθετικού της Φενέρμπαχτσε. Νούμερο 7: Εζίλ Τον Γερμανό ποδοσφαιριστή τον γνωρίσαμε ως Μεσούτ Οζίλ, παραβλέποντας τα διαλυτικά πάνω από το «ο», όπως και στην περίπτωση του Σέλστρεμ στο νούμερο 10. Ωστόσο, αν και είναι πολλοί αυτοί που επιμένουν ελληνικά, πλέον αρκετοί τον προφέρουν κανονικά. Νούμερο 6: Τζιανλούκα Τζαμπρότα Ο πρώην αμυντικός της Μίλαν, αν ερχόταν στην Ελλάδα (ενδεχομένως και σε άλλες χώρες) θα άκουγε από πολύ κόσμο να τον φωνάζει Ζαμπρότα. Όμως η κανονική προφορά του επιθέτου του είναι Τζαμπρότα. Ούτε «Ζ» ούτε «Τσ». «ΤΖ»! Νούμερο 5: Σάμπι Αλόνσο Εδώ, δεν βάζουμε το χέρι μας στη φωτιά, αλλά στεκόμαστε σε έναν «φίλο» από το Σαν Σεμπαστιάν, το μέρος καταγωγής του Αλόνσο, ο οποίος γράφει σε ένα φόρουμ πως η προφορά του Ισπανού της Ρεάλ Μαδρίτης είναι ανάμεσα από στο «τσ» και το «σ». Ενδεικτικά, ο Βάσκος γράφει πως η προφορά του είναι πιο κοντά σε αυτή του Σεφτσένκο (ή μήπως Σεβτσένκο). Με «Σ» δηλαδή. Νούμερο 4: Σάβι Ερνάντες Εδώ, όπως και στην προηγούμενη περίπτωση, ψάξαμε την προφορά των Καταλανών για τον μαέστρο της μεσαίας γραμ-\nμής της Μπαρτσελόνα. Ο «Τσάβι», λοιπόν, προφέρεται ως «Σάβι» στα καταλανικά ενώ οι υπόλοιποι τον λένε «Τσάβι». Συνεπώς δεν μπορούμε να πούμε ότι το ένα είναι λάθος και το άλλο σωστό. Νούμερο 3: Νανί Ο μεσοεπιθετικός της Μάντσεστερ Γιουνάιτεντ κανονικά προφέρεται Νανί και όχι Νάνι, όπως έχουμε συνηθίσει. Οι πορτογαλικές περιγραφές το επιβεβαιώνουν. Νούμερο 2: Σιμόν Κιέρ Μιλάμε για τον αμυντικό της εθνικής Δανίας και της Βόλφσμπουργκ, τον οποίο μάλλον έχετε ακούσει ως Καέρ ή Κάερ. Το σωστό είναι Κιέρ, ενώ κάπου ανάμεσα στο «ι» και το «ε» μπορεί να ειπωθεί και ένα «α», το οποίο όμως (πρέπει να) ακούγεται ελάχιστα. Είναι αυτό που λένε πες «ε» ενώ στο μυαλό σου έχεις το «α». Το δοκιμάσατε, ε; Νούμερο 1: Φίγου\nΚρατήσαμε το καλύτερο για το φινάλε. Το «κερασάκι στην τούρτα» που, κλισέ, συνηθίζουμε να λέμε. Σκόπιμα το αφήσαμε για το τέλος, καθώς τα πορτογαλικά είναι μια κατηγορία από μόνα τους. Επειδή μάλλον δεν έχετε καταλάβει για ποιον μιλάμε, είναι ο Λουίς Φίγκο, πρώην ποδοσφαιριστής της Ρεάλ, της Μπαρτσελόνα, της Ίντερ και πιο παλιά της Σπόρτινγκ Λισαβόνας. Η κανονική προφορά του άλλοτε αστέρα του ποδοσφαίρου, είναι Λουίς Φίγου, όπως και του Κουεντράου (Κοεντράο) του Ρουνάλντο (Ρονάλντο) και πολλών άλλων. Όπου «ο», «ου». Αλλά ναι. Είναι πολύ τραβηγμένο, οπότε εδώ επιμένουμε και τα προφέρουμε όπως θέλουμε.


Ανακοίνωση Liverpool: «Απαράδεκτη η συμπεριφορά του οπαδού, συνεργαζόμαστε με τις αρχές» - LiverpoolFans.gr\nΕπίσημη ανακοίνωση εξέδωσε η Liverpool FC για τα γεγονότα που συνέβησαν χθες το απόγευμα σε πλατεία της Βαρκελώνης.\nΌπως σας ενημερώσαμε, η κατάσταση μεταξύ ισπανικής αστυνομίας και οπαδών της Liverpool που έκαναν το ταξίδι στη Βαρκελώνη είναι ιδιαίτερα έκρυθμη, ενώ το πρόσφατο περιστατικό με οπαδό των Reds να ρίχνει Ασιάτη μικρέμπορο σε συντριβάνι ήταν η κορυφή της… ντροπής.\nΟ «κόκκινος» σύλλογος εξέδωσε πριν από λίγο επίσημη ανακοίνωση, τοποθετούμενος γύρω από το συμβάν το οποίο και καταδικάζει. Αναλυτικά:\n«Η Liverpool FC εργάζεται σε συνεργασία με την Αστυνομία του Merseyside και τις αρχές στην Ισπανία, οι οποίες προσπαθούν να ταυτοποιήσουν τους εμπλεκόμενους στο συμβάν.\nΤέτοια συμπεριφορά είναι, ξεκάθαρα, ολοκληρωτικά απαράδεκτη και δεν θα γίνει ανεκτή.\nΔεν θα ήταν ορθό να σχολιάσουμε περισσότερα, την ώρα που εξελίσσονται οι έρευνες, παρά μόνον να επιβεβαιώσουμε ότι ο σύλλογος θα ακολουθεί τις ίδιες διαδικασίες σε όλες τις υποθέσεις παρόμοιας φύσεως».\nTags: Barcelona, Champions League, Liverpool, Statement\nPrevious Jurgen Klopp: «Ονειρευόμαστε όπως ονειρεύεστε κι εσείς»\nNext Τιτανομαχία στην Βαρκελώνη! (Pregame)


Ελεγεια Και Αλλα Ποιηματα - Ποιηση (BKS.0377365)\nΑρχική > Βιβλία > Ποίηση > ΕΛΕΓΕΙΑ ΚΑΙ ΑΛΛΑ ΠΟΙΗΜΑΤΑ\nΔιμοιρία του ΔΣΕ το καλοκαίρι του1948 ήταν οχυρωμένη στο ύψωμα Σπανούρα. Λίγες μέρες πριν τον ελιγμό του Γράμου, 20 προς 21 Αυγούστου, είχαν μείνει ζωντανοί ο διμοιρίτης Γιάννης Θεοδώρου, ο σκοπευτής πολυβόλου Νίκος Χατζηβασιλείου και ο γεμιστής του Θάνος Δημητρίου. Όταν υελείωσαν τα πυρομαχικά τους και για να μην αιχμαλωτιστούν, προτίμησαν να πέσουν αγκαλιασμένοι, μαζί με τον οπλισμό τους, στο γκρεμό του βράχου ΧΑΡΟΣ των 300 μέτρων. Επέζησε η Κωνσταντίνα Καρυοφίλη από το 'Αργος Ορεστικό.\nΊδιο ήταν το τέλος άλλων τριών μαχητών του ΔΣΕ στον Πύργο Στράτσιανης (Κόνιτσα) την ίδια χρονιά. Παρόμοιο παράδειγμα δεν υπάρχει από τη μεριά του αστικού στρατού στο Γράμο κι ούτε αλλού πουθενά στα χρόνια του Εμφυλίου 1946 - 1949.\nΕΛΕΓΕΙΑ ΚΑΙ ΑΛΛΑ ΠΟΙΗΜΑΤΑ (BKS.0377365)\nΕΛΕΓΕΙΑ ΚΑΙ ΑΛΛΑ ΠΟΙΗΜΑΤΑ BKS.0377365 ΜΟΤΣΙΟΣ ΓΙΑΝΝΗΣ ΜΟΤΣΙΟΣ ΓΙΑΝΝΗΣ ΠΟΙΗΣΗ ΕΛΕΓΕΙΑ ΚΑΙ ΑΛΛΑ ΠΟΙΗΜΑΤΑ